FIRE! Olutalo lwa Namuganza ne Kadaga lulanze, eby'okwetonda bigaanye, bagenda mu kkooti - Galaxy FM 100.2\nFIRE! Olutalo lwa Namuganza ne Kadaga lulanze, eby’okwetonda bigaanye, bagenda mu kkooti\nOmubaka we Bukono mu disitulikiti y’e Namutumba era minisita omubeezi ow’eby’ettaka Persis Namuganza, agaanye okukkiriza alipoota y’akakiiko ka palamenti akakwasisa empisa, akaamusingisiza omusango gw’okuvoola sipiika Rebecca Kagada n’okutatana ekitibwa kya palamenti.\nNamuganza agamba nti akakiiko kabaddemu kyekubiri n’okuzinira ku ntoli za Sipiika Kadaga okusobola okufuna omukisa okusindikibwa mawanga g’ebweru okulya obulamu.\nMungeri y’emu agambye nti akakiiko kalemwa okugenda e Bukono okwekeneenya n’okufuna obujjulizi ekivaako obuzibu, ekiraga nti alipoota tetuukiridde.\nMinisita Namutumba agamba nti ensonga zabwe bagenda kweyongerayo mu kkooti okusobola okufuna amazina n’obwenkanya.\nMinisita Namuganza kigambibwa nti, yali ku mukolo ogw’okutongoza amazzi ga nayikonto e Bukhono n’alagira abantu okukwata amayinja n’embooko bakube Kyabazinga Gabula Nadiope IV ng’akyadde mu kitundu ky’e Bukhono.\nYalangira Sipiika Kadaga nga bw’alemeddwa okusakira Busoga n’awa ekyokulabirako nti Gavumenti yassaawo pulogulaamu z’ebyenkulaakulana ez’enjawulo omuli eya NUSAF mu mambuka g’eggwanga, eya Rwenzori mu bugwanjuba, Minisitule y’e Teso ne pulogulaamu y’e Luweero Triangle naye nti’ Busoga teweebwangako pulogulaamu eyenjawulo n’akissa ku Kadaga nti yalemesezza buli kintu.\nBagamba nti Namuganza teyakoma awo yagenda mu maaso n’ategeeza nti, ayagala essaza lya Bukhono lyekutule ku Busoga lyegatte ku Bulamoji eritwalibwa Omulangira Edward Columbus Wambuzi eyavuganyaako ne Gabula ku ntebe y’Obwakyabazinga.


Enkomerero y’Ensi Eri Kumpi?\nOMUTWE OGULI KUNGULU “Enkomerero”—Kye Ki?\nOMUTWE OGULI KUNGULU Enkomerero Eri Kumpi?\nOMUTWE OGULI KUNGULU Bangi Bajja Kuwonawo—Naawe Osobola\nBAYIBULI EKYUSA OBULAMU BW'ABANTU Nnayiga nti Yakuwa Musaasizi era Asonyiwa\nKOPPA OKUKKIRIZA KWABWE “Nze Ndi mu Kifo kya Katonda?”\nBayibuli Eddamu Ebibuuzo Bino\nEBIRALA EBYAJULIZIBWAKO MU MAGAZINI EYAKUBIBWA MU KYAPA\nBiki Obwakabaka bwa Katonda Bye Bunaakola?\nBISOME MU Afrikaans Albanian Amharic Armenian Aymara Batak (Toba) Bengali Bicol Bislama Bulgarian Cakchiquel (Central) Cambodian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish French Ga Garifuna Georgian German Greek Guarani Gujarati Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Igbo Iloko Indonesian Isoko Italian Japanese Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Krio Kwangal Kwanyama Lingala Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Malayalam Mam Mambwe-Lungu Marathi Maya Mazatec (Huautla) Mixe Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Quichua (Imbabura) Romanian Russian Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swedish Tagalog Tahitian Tamil Tatar Telugu Thai Tigrinya Tiv Tlapanec Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Venda Vietnamese Wallisian Waray-Waray Wayuunaiki Xhosa Yoruba Zande Zapotec (Isthmus) Zulu\nOmunaala gw'Omukuumi | Maayi 2015\nEBIKWATAGANA N’EBIRI KUNGULU\nEnkomerero Eri Kumpi?\nKatonda anaaleka abantu okweyongera okunyigiriza bannaabwe batuuke n’okubazikiriza? Nedda. Nga bwe tulabye, ajja kubaako ky’akolawo amalewo okubonaabona n’okunyigirizibwa ebimaze emyaka mingi. Katonda eyatutonda era eyatonda ensi ayagala omanye nti enkomerero esembedde. Atuyamba atya okumanya nti esembedde?\nLowooza ku kyokulabirako kino: Bw’oba olina gy’ogenda naye nga tomanyiiyo, oyinza okusooka okubuuza abantu ne bakulagirira. Bw’otandika okulaba obupande oba ebintu ebirala bye bakugambye nga bakulagirira, oba mukakafu nti onootera okutuuka gy’ogenda. Mu ngeri y’emu, Katonda atuwadde Ekigambo kye Bayibuli, ekituyamba okumanya ebintu ebyandibaddewo mu nsi yonna ng’enkomerero eneetera okutuuka. Bwe tulaba ebintu ebyo nga bibaawo, tuba bakakafu nti enkomerero eri kumpi.\nBayibuli eraga nti ekiseera kyandituuse ne wabaawo embeera ez’enjawulo n’ebintu ebitali bimu mu nsi yonna ebitabangawo mu byafaayo by’abantu. Ebintu ebyo byandikomye ng’enkomerero ezze. Ka tulabe ebimu ku byo ebyogerwako mu Kigambo kya Katonda.\n1. EBIZIBU MU NSI YONNA Obunnabbi obuli mu Matayo essuula 24 bwogera ku bintu ebyandibadde mu kabonero akandiraze nti tuli mu nnaku ez’enkomerero. Akabonero ako era kandibaddewo okutuusa ‘ng’enkomerero ezze.’ (Olunyiriri 3, 14) Ebimu ku ebyo ebiri mu kabonero ako bye bino: entalo ez’amaanyi, enjala, musisi mu bifo ebitali bimu, okweyongera kw’obujeemu, okukyawagana, n’abakulembeze b’amadiini okubuzaabuza abantu. (Olunyiriri 6-26) Kyo kituufu nti ebintu ebyo bizze bibaawo okumala emyaka mingi. Naye ng’enkomerero esembera, byonna byandibaddewo mu kiseera kye kimu.\n2. ENNEEYISA Y’ABANTU Bayibuli eraga nti mu ‘nnaku ez’enkomerero,’ enneeyisa y’abantu yandyonoonese nnyo. Egamba nti: “Abantu baliba beeyagala bokka, nga baagala nnyo ssente, nga beepanka, nga ba malala, nga bavvoola, nga tebagondera bazadde baabwe, nga tebeebaza, nga si beesigwa, nga tebaagala ba luganda, nga tebakkiriza kukkaanya, nga bawaayiriza, nga tebeefuga, nga bakambwe, nga tebaagala bulungi, nga ba nkwe, nga bakakanyavu, nga beegulumiza, nga baagala eby’amasanyu okusinga Katonda.” (2 Timoseewo 3:1-4) Kyo kituufu nti okuva edda ebintu ebyo bibaddewo, naye mu ‘nnaku ez’enkomerero,’ byandyeyongedde nnyo ne kiba nti kituukirawo okugamba nti tuli mu ‘biseera ebizibu.’ Naawe okiraba nti enneeyisa y’abantu eyonoonese nnyo?\n3. OBUTONDE BW’ENSI OKWONOONEBWA Bayibuli egamba nti Katonda ajja ‘kuzikiriza abo aboonoona ensi.’ (Okubikkulirwa 11:18) Abantu boonoona batya ensi? Ekiseera kya Nuuwa kyayogerwako mu ngeri y’emu: “Ensi n’eyonooneka mu maaso ga Katonda, ensi n’ejjula [ebikolwa eby’obukambwe]. Katonda n’alaba ensi, ng’eyonoonese.” Katonda n’agamba nti: “Kale, laba, ndibazikiriza.” (Olubereberye 6:11-13) Naawe okyetegerezza nti ebikolwa eby’obukambwe byeyongera buli lukya? Okugatta ku ekyo, ekiseera kye tulimu kya njawulo kubanga abantu bakoze eby’okulwanyisa nnamuzisa ebisobola okuzikiriza abantu bonna. Ate era ensi eyonoonebwa mu ngeri endala. Ebintu eby’omugaso ennyo ebibeesaawo abantu, ebisolo n’ebimera gamba ng’amazzi n’omukka gwe tussa, abantu bongera kubyonoona.\nKirowoozeeko: Mu kyasa ekya 19, abantu baali tebalina busozi bwa kusaanyaawo nsi. Naye leero balina obusozi obwo kubanga bakoze eby’okulwanyisa eby’obulabe era bongedde okwonoona obutonde bw’ensi. Tekinologiya akulaakulanira ku sipiidi ya maanyi nnyo ne kiba nti abantu bayinza obutalaba oba obutasobola kwewala bizibu by’aleeta. Wadde kiri kityo, abantu si be balina obuyinza ku biseera by’ensi eby’omu maaso. Katonda ajja kuzikiriza abo bonna aboonoona ensi nga tebannazikiriza buli kiramu ekigiriko. Ekyo Katonda kye yasuubiza!\n4. OMULIMU GW’OKUBUULIRA OGUKOLEBWA MU NSI YONNA Ekintu ekirala ekiri mu kabonero ekyayogerwako gwe mulimu ogwandikoleddwa mu nsi yonna ku kigero ekitabangawo. Bayibuli egamba nti: “N’amawulire gano amalungi ag’obwakabaka galibuulirwa mu nsi yonna etuuliddwamu okuba obujulirwa eri amawanga gonna, olwo enkomerero n’eryoka ejja.” (Matayo 24:14) Omulimu guno ogw’okubuulira gwandibadde gwa njawulo nnyo ku kaweefube amadiini gwe gazze gakola ow’okufuna abagoberezi. Mu nnaku ez’enkomerero, essira lyanditeekeddwa ku kubuulira ‘amawulire amalungi ag’obwakabaka.’ Omanyiiyo eddiini yonna ebuulira amawulire ago? Wadde nga waliyo abagamba nti babuulira amawulire ng’ago, bagabuulira “mu nsi yonna etuuliddwamu okuba obujulirwa eri amawanga gonna,” oba bagabuulira mu kitundu kyabwe mwokka?\nObwakabaka bwa Katonda bulangirirwa mu nsi yonna mu nnimi bikumi na bikumi\nOmukutu gwa Intaneeti www.jw.org guyamba mu kubunyisa “amawulire gano amalungi ag’obwakabaka.” Omukutu ogwo guliko ebitabo ebiyamba abantu okutegeera amawulire amalungi mu nnimi ezisukka mu 700. Waliwo enkola endala yonna gy’omanyi ekozesebwa mu kubunyisa amawulire amalungi ag’Obwakabaka mu nnimi nnyingi bwe zityo? Nga ne Intaneeti tennatandika kukozesebwa, Abajulirwa ba Yakuwa baali bamanyiddwa ng’abantu ababuulira n’obunyiikivu amawulire amalungi ag’Obwakabaka bwa Katonda. Okuva mu 1939, akatabo kano Omunaala gw’Omukuumi kaatandika okufulumirako ebigambo, “Alangirira Obwakabaka bwa Yakuwa.” Ekitabo ekimu ekikwata ku by’eddiini kyagamba nti, omulimu gw’okubuulira Abajulirwa ba Yakuwa gwe bakola “gwe gukyasinze okukolebwa n’obunyiikivu era ku kigero ekya waggulu.” Omulimu ogwo gulaga nti essaawa yonna, Obwakabaka bwa Katonda bugenda kuleeta “enkomerero.”\nEKISEERA EKIKULU ENNYO MU BYAFAAYO BY’ABANTU\nNaawe okiraba nti ebintu ebyo ebina Bayibuli by’eyogeddeko weebiri mu kiseera kyaffe? Okumala emyaka egisukka mu kikumi, akatabo kano kayambye abakasoma okutegeera ebiriwo mu nsi ne basobola okukiraba nti enkomerero eri kumpi. Wadde waliwo obukakafu ng’obwo obw’enkukunala, abantu abamu babuwakanya nga bagamba nti ezo ndowooza z’abantu era nti zisobola okugunjibwawo. Ate era bagamba nti enkulaakulana mu by’empuliziganya mu nsi yonna y’eviiriddeko embeera y’ensi okulabika ng’eyonoonese. Ka kibe ki abantu ng’abo kye boogera, waliwo obukakafu obulaga nti tuli mu nnaku ez’enkomerero era nti kino kiseera kikulu nnyo mu byafaayo by’abantu.\nAbakugu abamu bagamba nti wanaatera okubaawo enkyukakyuka ez’amaanyi ku nsi. Ng’ekyokulabirako, mu 2014, bannasaayansi baalabula Ekitongole ky’Amawanga Amagatte eky’eby’Okwerinda ku bintu eby’obulabe ebiyinza okusaanyaawo abantu. Bannasaayansi abo baagamba nti: “Oluvannyuma lw’okwekenneenya ebintu ebyo eby’obulabe, tukizudde nti enkulaakulana mu bya tekinologiya yeeyongera kuteeka bulamu bw’abantu mu kabi.” Abantu bangi bakikkiriza nti ekiseera kye tulimu kikulu nnyo mu byafaayo by’abantu. Abawandiisi b’akatabo kano awamu n’abantu bangi abakasoma bakakafu nti ekiseera kye tulimu ze nnaku ez’oluvannyuma era nti enkomerero eri kumpi. Naye mu kifo ky’okutya ebinaabaawo mu biseera eby’omu maaso, beera musanyufu. Lwaki? Kubanga osobola okuwonawo ng’enkomerero ezze!\nBALANGA BYA NTIISA BYOKKA?\nAbajulirwa ba Yakuwa tebalanga bya ntiisa. Bamaze emyaka egisukka mu kikumi nga balangirira obubaka obuwa essuubi. Ng’ekyokulabirako, ku lukuŋŋaana lwabwe olw’ennaku essatu olwaliwo mu 1958, baalina emboozi eyalina omutwe ogugamba nti, “Obwakabaka bwa Katonda Bufuga—Enkomerero y’Ensi Eri Kumpi?” Omwogezi yannyonnyola nti “Obwakabaka bwa Katonda tebujja kuzikiriza nsi eno, wabula bujja kuzikiriza abantu abatatya Katonda. Tebujja kusaanyaawo nsi na muliro wabula bujja kusobozesa Katonda by’ayagala okukolebwa ku nsi nga bwe bikolebwa mu ggulu. N’olwekyo, ensi esaanidde okukuumibwa era Katonda ajja kugikuuma emirembe gyonna.”\nMaayi 2015 | Enkomerero Eri Kumpi?\nOMUNAALA GW'OMUKUUMI Maayi 2015 | Enkomerero Eri Kumpi?


Ebizibu mu DP byeyongedde: Ekisanja kya Mao kyaweddeko wakati...\nBy'obadde tomanyi ku Brig. Flavia Byekwaso omukazi asoose okukulira...\nOmugagga akubye omutemu n'amusuuza emmundu\nTeddy afulumizza ekiwandiiko ku bya bba Bu...\nPULEZIDENTI Museveni alabudde Katikkiro Charles Peter Mayiga akomye okusaasaanya obulimba ku bbago ly'etteeka ly'emmwaanyi nti Gavumenti etegeka kuwa balimi layisinsi ataagifune agobwe ku kuzirima. "Katikkiro ayogera byabulimba. Nnamuweerezza obubaka akomye okulimba," bwe yategeezezza ng'ayogera eri eggwanga ku Lwokuna akawungeezi.\nMuseveni bwe yamalirizza okwogera ng'agenda, yakyuse n'akomawo ku muzindaalo n'ategeeza nti yawulidde Mayiga ng'ayogera ku by'emmwaanyi. "Yabadde alimba era nnaweerezza dda obubaka eri abasobola okumugambako akomye okusaasaanya obulimba." Yannyonnyodde nti okutandika okulima emmwaanyi tekyetaagisa kufuna layisinsi wabula okuwandiisa abalimi babamanye kubanga bwe batuuka gye bazitunda, abagula baagala okulondoola okumanya emmwaanyi gye ziva bwe kitakolebwa babeera tebajja kugula mmwaanyi zaabwe.\nAbavubi beewandiisa ne babamanya. "Oyo eyabadde agamba nti beewandiisa kubawa layisinsi bulimba bwennyini," Museveni bwe yaggumizza. Mayiga bwe yabadde ku mukolo gw'okutuuza Omusumba omuggya ow'e Masaka yategeezezza nga bwe yakitegeddeko nga waliwo etteeka erijja okuwandiisa n'okuwa layisinsi abalimi b'emmwaanyi. Kino akiwakanya kubanga kijja kuterebula abalimi b'emmwaanyi.\nKyokka bwe yabadde mu lukiiko lwa Buganda ku Mmande, yakiggumizza nti enkola y'okuwandiika abalimi bonna ejja kumalamu amaanyi abalimi abasookerwako.\nAyagala okwagaza abantu okulima emmwaanyi nga bakikola kyeyagalire awatali kubassaako mateeka. Museveni yayogedde ku nsonga ezenjawulo okuli ebyenfuna, ebyokwerinda, obutebenkevu mu ggwanga, bannannyini ttaka abagobaganya abantu, abazimba mu ntobazzi n'okutangaaza ku tteeka mwe bavunaanira abantu be bagamba nti banyiiza pulezidenti.\nYalabudde nti ye nga Museveni tewali amunyiiza wabula etteeka mwe basinziira okuvunaana abantu liruddewo lyaleetebwa bafuzi b'amatwale erisaana okukyusibwa. Yannyonnyodde nti ekikulu abaserikale abakwata abantu bano basaana okukyusaamu essira baliteeke ku bulimba, okusiga obukyayi n'okuwaayiriza abantu bano bye basaasaanya ku mikutu.\nOBUMENYI BW'AMATEEKA N'OBUBBI BW'EBISOLO Ku bubbi bw'ebisolo naddala mu byalo yagambye nti eyo nsonga nkulu esaana okussaako essira kikome naye kirabika kivudde ku bulagajjavu bwa poliisi. Gavumenti ezze esala amagezi okulwanyisa obubbi n'eteekawo amakubo nga kkamera n'okuteekayo abaserikale abakuuma ebyalo.\nYagambye nti ssinga ababbi babeera bavudde wala nga bagenda kukozesa mmotoka oba pikipiki, ku nguudo kwe bayita gavumenti etaddeko kkamera ezisobola okukwata ebifaananyi ne balondoolwa. "Bwe babeera nga babbi ba mu kitundu abatambuza ebigere, abo embwa za poliisi zisobola okubalondoola ne tubakwata.\nNze baagezaako okubba ente zange e Kisozi nga bagamba nti Museveni alina ente nnyingi katubbeko eza Kulisimaasi naye nnabakwata. Abavubuka abaatuga munnaabwe eyali ku bodaboda ne balowooza nti badduse poliisi yabalondodde n'ebakwata.\nOmu twamukutte kyokka omulala gwe yali naye, baamuttidde mu bubbi obulala. Okubakwata kyasobose lwa kkamera ze twateekawo. Mbakakasa nti obutebenkevu bwe twateekawo mu ggwanga bwakugenda mu maaso era tewali agenda kubutabangula." Yagambye nti mu kibuga mukyalimu obumenyi bw'amateeka ng'ettemu ly'okutta abakyala, obubbi n'ebirala. Bino gavumenti ebirabye n'eyongera amaanyi mu byokwerinda nga teyeesigama ku bantu bokka wabula etaddewo kkamera era ereeta n'ebyuma ebirala eby'omulembe. Gavumenti egenda kuteekawo obuuma obulondoola emmotoka ne pikipiki nga basobola okugirondoola okumanya wa weeri.\nETTEEKA ERIRUNG'AMYA ABAPANGISA NE BANNANNYINI BIZIMBE\nBwe yabuuziddwa ku kuteeka omukono ku tteeka erirambika bannannyini bizimbe n'abapangisa yategeezezza nti akyalyetegereza kubanga lirimu ensonga nnyingi okuli okugaana bannannyini bizimbe okusasuza abapangisa mu ddoola.\nOKUYAMBA ABAVUBUKA N'OKUBAWA SSENTE Yalambuludde enteekateeka gy'abaddeko mu biseera ebiyise mw'alambulidde abavubuka mu Kampala okuli abookya ebyuma, ababazzi, bamakanika, abalina saluuni ezisiba n'okukola enviiri.\nEnteekateeka eno egenda kusaasaanira eggwanga lyonna kubanga ssente weeziri era okusinziira ku kwetegereza kw'akoze akizudde ng'emirimu egyengeri eno giri 16 okuli abavuga bodaboda, abakyala banneekoleragyange, saluuni, takisi, abalina ebirabo by'emmere, abakulembeze b'abavubuka, abalina obulemu, abagula n'okutunda ebirime, abatunga ebyalaani, bamakanika, abakola ku mikutu gy'amawulire bonna abalowozaako.\nYagambye nti ye omuntu bw'abeera talunda nga talima tamujjukira mangu kyokka baamutegeezezza nti abAamawulire gye bali, abayimbi ne bannakatemba, abavubi bonna abagwa mu biti by'amenye waakuteekayo SACCO ku buli disitulikiti omuntu agwa mu biti ebyo afune ssente.\nEby'okugamba nti omuntu talina ntandikwa bikomye era waakuteerawo n'abakulembeze SACCO eyaabwe kubanga mu nteekateeka ya Bonnabagaggawale abakulembe bwe bagenze okufuna ku ssente ng'abantu beebuuza nti ate nammwe muzze?\nUGANDA W'ETUUSE l Abalambuzi balinnye buli mwaka tufuna 1,400,000 kyokka ensi nga Spain efuna abalambuzi obukadde 30 nga tewali nnyo kye bagenda kulambula. l Yategeezezza nti Uganda erina okwongeramu amaanyi okusikiriza abalambuzi okujja mu Uganda. l Uganda efubye okukuuma obutebenkevu okulaba nti enyweza ebyokwerinda abalambzi basobole okugyeyuna.\nl Engeri Uganda gy'etaddewo emikutu egituyunga ku yintanenti kati tusobola okukola ebintu bingi kubanga ensi yonna etambulira ku tekinologiya. Yalabudde abantu naddala abalima bakomye okukolerera olubuto bateeke ekibalo mu buli kye bakola bakikole mu bunene nga bw'ofunako eky'okulya ofissa eky'okutunda.\nEbirime okuli ebikajjo, kasooli, ppamba, okulunda ente ennansi byonna ofunamu kitono ssinga obeera okolera wafunda. Tekinologiya y'asobola okuyamba akolera awafunda.\nOKULIMA N'OKULUNDA Ebyobulimi bikolebwa mu byalo naye n'ebitundu ebyetoolodde Kampala nga Wakiso musobola bulungi okubeerako bye mukola ng'okulunda ebyennyanja ku mbalama z'entobazzi, okulunda enkoko oba okulima ebimuli mweggyemu endowooza nti ebyobulimi birina kukolerwa mu kyalo.\nEkirala n'aba Kampala ne Wakiso bangi balina ettaka lye baagula y'ensonga lwaki balina okufaayo ku njiri y'okulima. Waliwo omukadde yafudde ennaku ezo yamutegeeza nti yali talabangako gavumenti erowooleza bantu nga NRM kubanga etaddewo ensawo y'abavubuka, ensawo y'abakyala, ssente ez'okukozesa n'okwewola ziringa obuwumbi 400 buli mwaka.\nBANNANNYINI TTAKA N'ABEEBIBANJA\nYalabudde nti ekimu ku biremesezza okukulaakulana, abantu balina endowooza nti nnannyini ttaka bw'afa balina okulitemaatemamu baligabane n'asaba bakoppe enkola y'Abazungu nti famire ekola kkampuni n'eteekamu ettaka eryo ne balikozesa olwo abafamire ne basigala nga bagabana amagoba.\nAbantu beeyiwa e Kitagata okuwonyezebwa\nAbaagala bendera ya FDC ku ...\nABA FDC bataddewo olwaleero n’enkya ku Lwokubiri nga nsalessale eri abaagala okukwatira ekibiina bendera ku kifo...\nBy'obadde tomanyi ku Brig. ...\nOkulondebwa kwa Brig. Byekwaso kumufudde omu ku bakazi abasinga amaanyi mu UPDF. Y’omu ku babaka 10 abakiikirira...\nEnkyukakyuka mu UPDF kye zi...\nEnkyukakyuka ezaakoleddwa Pulezidenti Museveni mu magye zirimu ebikulu ebitabuusibwa maaso. Alonze omukazi asoose...


Bukedde Online - Abakugu balaze langi z'olina okussa mu nviiri otambule n'omulembe\nPOLLY NAMAYE: Omupoliisi atambula n’omulembe...\nWiivu ennyimpi zifa nkomola\nOno yataddemu maluuni n’anyuma.\nDIANAH Shabz Namaganda abeera Salaama. Y’omu ku bawala abakola emisono gy’enviiri egyawukana ku gya bulijjo. Yayogedde ne RONNIE MARK KIYINGI n’amubuulira by’akola okwekuumira ku mulembe.\nENVIIRI: Nsanga obuzibu okusiba enviiri ne sitobekamu langi. Waakiri nsiba langi bbiri ne kinnyamba okulabika nga ndi wanjawulo ate nga nnyumye. Kino kyongera ekirungo mu nviiri zange n’okukwatagana ne bye mba nnyambadde.\nAbantu abandaba oluusi bantunuulira ku mutwe nga tebanzigyako maaso olw’okuba mba ntaddemu langi esukka mu emu. Ekirala kye nazuula mu kutobeka langi, kirina engeri gye kikulaga nti oli wa waggulu. Kino kinnyongera okwekkiririzaamu.\nOLUSUSU: Nagaana okukyusa langi y’olususu lwange okweyerusa. Okulukuuma nga lulabika bulungi nnywa liita ssatu ez’amazzi olunaku. FFIGA: Okuba ne ffi ga ennungi tekitegeeza kubeera mutono ng’ekkalaamu.\nBw’oba n’ekitundu ky’omubiri gwo ekisikiriza gamba nga akabina, ekyo kikumala okuzimbirako ffi ga. Buli lw’owulira abasajja nga bagamba nti wabula omuwala oyo yakula omubiri oba nti aliko bbode, ekyo kitegeeza basiima kye balaba. Ne bw’oba munene kakasa nti ekitundu ekikutunda kivaayo ng’oyambadde.\nENGOYE: Omusono gwa leegingi ngwettanira engeri gye zibikka ebisambi n’amagulu, ate nga gunnyumira.\nEKIMU ku bintu ebinyumisa enviiri kwe kuziteekamu langi. Abawala n’abakyala abamanyi ebiriwo bw’asiba oba okukola omusono gw’enviiri ateekamu langi.\nBw’aba asibye kaviiri akatabika, ate bw’aba asaniridde musono mu nviiri ze ateekamu akatobekamu langi gy’asiimye. Ekirungi nti okutobeka langi tekuliiko kika kya nviiri oba akaviiri. Okugeza osobola okutobeka emiguwa gya ‘braids’ oba ‘twisiti’.\nOyinza n’okutobeka wiivu n’olabika bulungi. Bw’eba wiigi gye bambala osobola okufuuyiramu langi gy’oyagadde. Abantu abasinga batobeka langi okusinziira ku kifo ky’agendamu, okugeza ssinga oyitibwa ku kabaga akalina obukwakkulizo bwa langi gamba nga ‘white party’, ‘red and black party’, n’obulala.\nOsobola okutobeka langi ng’osinziira ku bukwakkulizo. 1 Sooka okakase nti omuntu akulondera langi ez’okutobeka mu nviiri amanyi bulungi ky’akola okukakasa nti langi z’otobese zikwatagana bulungi.\n‘Dread’ yazitaddemu maluuni.\n2 Bw’oba osiba emiguwa, weewale okuteekamu langi ezisukka mu bbiri, ojja kulabika bulala. Ennaku zino ebiviiri bye basibamu emiguwa bikolebwa nga wansi gye bisemba birimu langi ey’enjawulo.\n3 Tosiba miguwa nga buli gumu gulina langi ey’enjawulo, tojja kunyuma. Bw’oba waakugatta langi mu miguwa siba omuguwa nga gulimu langi ez’enjawulo.\n4 Langi gy’ogenda okutobeka mu nviiri zo esaana n’eba ng’ekwatagana ne langi gy’osiize ku njala oba ku mimwa.\nEyinza okuba nga tefaanagana naye ng’egenderako. 5 Bw’omala okutobeka langi mu nviiri zo, weewale okwetonaatona okuyitiridde kubanga ekyo kikulabisa ng’ekibumbe ekisiige mu langi ez’enjawulo.\nBw’oba olina langi bbiri mu mutwe, ate lwaki oyambala engoye ezirimu langi eziwerako. Funa olugoye olutaliimu langi nnyingi oba nga tezisasamaza.\nYagasseemu maluuni kitaka n’enzirugavu.\nLANGI Z’OTOLINA KWESIBAKO: Waliwo abantu abasiba enviiri ne batobekamu langi kyokka ne batanyuma. Ekyo ebiseera ebisinga kiva ku kika kya langi enkyamu, etanyuma, oba etagendera ku nviiri ze ne ku lususu lwe.\nOmukyala asussa emyaka 35 tolina kwesiba ku langi ezaaka. Langi ezimu ziba za maanyi ku myaka gyo era ng’olina kuzirekera bavubuka. Langi nga emmyuufu, kyenvu oba kakobe ayaka zeesonyiwe. Langi gy’otobeka mu nviiri zo erina okuba ng’ekwatagana n’olususu lwo.\nOmuddugavu teweesibaako langi ya kakobe kubanga eyongera okukulabisa ng’oli muddugavu nnyo. Omuddugavu osobola okutobeka langi ya zaabu entonotono oba maluuni omutonotono. Bw’oba mweru, langi ya zaabu ne kyenvu tozeesibaako nnyo. Kozesa kitaka n’enzirugavu ojja kulabika bulungi.\nEkirala bw’oba otobeka langi, olina okugenderera omulimu gw’okola n’ekifo w’okolera. Bw’oba okolera mu ofi isi, weewale okutobeka langi ezaaka ennyo kubanga zisasamaza abantu. Langi ezaaka zisinga kunyumira abawala abakola mu bifi o ebisanyukirwamu kuba emirimu gyabwe giba gya kiro.\nYasibye emiguwa ya kakobe egikwatagana ne lipusitiiki gw’agisiize.\nBano baddembe okutobeka langi nga bwe baagadde. Langi naddala ezaaka zisika amaaso era kizibu okubeera mu kifo ne batakulaba. Ekirala, waliwo langi ezitanyuma kutobeka na langi ndala mu nviiri.\nGamba nga langi enjeru, ne kyenvu era tewali nsonga lwaki ozeesibako. Mpozzi ng’ogenda kuwagira mupiira mu kisaawe era ng’oluvaayo ng’ozisumululayo. Bw’oba ogenda ku mukolo gamba nga embaga n’okwanjula, langi yonna gy’otobese mu nviiri zo kakasa nti ekwatagana n’olugoye lw’oyambadde


ETTAKA ly’oku ssaawa ya Kkwiini mu Kampala eryakubiddwaako ebibaati litaanudde Abasiraamu bwe beeyiye mu kifo kino nga baagala babimenyewo n’okuyingira munda bafulumye Sheikh Amiru Kakeeto agamba nti lirye bwoya kyokka poliisi n’ebatangira.\nBya Henry Ssennyondo ne Meddie Musisi\nAbasiraamu ababadde baswakidde abeeyiye mu kifo kino, bamaze kusaala Juma e Nakasero n’abamu okuva mu mizikiti emirala ne boolekera ku ssaawa ya Kkwiini bayingire munda bafaafaagane ne Sheikh Amiru Kakeeto ne banne abaagumbye mu kifo kino okulikuuma.\nBaaweze okufa n’omuntu okulwanirira ettaka ly’Obusiraamu obutatwalibwa Sheikh Kakeeto gwe baagambye nti alina abanene abamuli emabega abamukozesa bino basobole okulyezza.\nOmumyuka w’omuduumizi wa poliisi mu Kampala South Metropolitan (SP) Mugisa, DPC wa poliisi y’e Katwe (ASP) Apollo Kateeba be bakkakkanyizza Abasiraamu bano ababadde beesomye nga batandise n’okukasuka amayinja.\nBagootanyizza entambula y’ebidduka ku luguudo lw’e Ntebe ng’abamu bali mu kkubo wakati beeswanta kuyingira munda mu kibaati kino basikeyo Kakeeto ekitaasobose, ne balaalika okuddayo ku Mmande bakole lolulumba ssinziggu.\nSheikh Kakeeto eyayogeddeko eri bannamawulire nga bino tebinnabaawo, yagambye nti ettaka lino lirye bwoya kubanga alirinako ebiwandiiko n’awa amagezi abamulwanyisa okugenda mu kkooti.\nEttaka lino lirudde nga likaayanirwa ebiwayi by’Abasiraamu eby’enjawulo. Sheilk Kakeeto Abasiraamu baamugoba e Nakasero nga bamulumiriza okutunda ebyobugagga byabwe omuli ettaka ly’Obusiraamu kati kwe kudda ku Clock Tower w’agamba nti alina ebiwandiiko byawo ebijjuvu.\nAbasiraamu balumbye Kakeeto ku by''ettaka


Bukedde Online - Katikkiro Mayiga alabudde abaakubye Abataka ttiyaggaasi\nAbabazzi ku Bbiri bataayizza ababbi ne bab...\nOmusumba Kaggwa ng'asala keeki n'abamu ku bataka b'ekika ky'Embogo.\nEBYA poliisi okukuba omukka ogubalagala ku mukolo gw'abeekika kye Embogo biranze, Mmengo bw'etadde Gavumenti ku nninga okukomya ebikolwa ebityoboola obuwangwa, ennono n'eddembe ly'obuntu.\nObwakabaka bwennyamivu olw'ebikolwa ebityoboola obuwangwa n'ennono. Abembogo bangi, bagwa mu biti eby'enjawulo, abavubuka n'abakadde balina endowooza ez'ebyobufuzi ez'enjawulo, basoma eddiini ez'enjawulo n'olwekyo omukolo bwe gubeera ku butaka kifaananako abantu bwe bagenda mu ssinzizo kubanga Klezia eyingirwamu abantu abamawanga, abeby'obufuzi n'ebika ebyenjawulo." Katikkiro Charles Peter Mayiga bwe yagambye.\nMayiga yagambye nti, basaba abakwatibwako ensonga eno, okugikwata n'obwegendereza n'ebikolwa nga bino, bireme kuddamu kubaawo. Ku Lwomukaaga, ab'ekika ky'Embogo, baategese omukolo gw'okusabira jjajjaabwe Omutaka Kayiira Gajuule Fredrick Kasibante IV ku butaka bw'ekika e Mugulu mu Ssingo.\nMmisa yabadde ya kwebaza katonda okumusobozesa okuweereza Obwakabaka emyaka mukaaga nga ye ssentebe w'olukiiko lw'abataka b'obusolya bw'ebika by'Abaganda.\nMmisa yakulembeddwa Omusumba w'essaza ly'e Masaka, eyawummula, Bp. John Baptist Kaggwa. Poliisi y'e Mityana olwawulidde nti, omubaka wa Kyaddondo East, Robert Kyagulanyi Ssentamu yabadde wa kwetaba mu Mmisa eno, omuduumizi waayo, Mukono Mwine n'ayungula basajja be okwabadde n'aba LDU ne bazingako ekifo.\n"Ani abalagidde okukuggaanira wano, mbala bbiri nga buli omu azze mu maka ge." Mukono Mwine bwe yagambye abaabadde mu Mmisa. Mu kaseera kano, Omusumba Kaggwa yabadde atuuse wakati mu Mmisa era Mwine yakanze kuwa biragiro nga teri amunyega. Yalumbye abafumbi gye baabadde n'agamba nti, ‘Emmere gye mufumba mugiyiwe mudde ewammwe luno olukuggaana teruli mu mateeka.'\nOmusumba Kaggwa ekikolwa kya Mukono Mwine kyamutabudde n'agamba nti, lyabadde jjoogo na kutyoboola n'agamba nti, tulina okusabira ennyo eggwanga lyaffe naddala mu kaseera kano. Yayongeddeko nti, Mukono Mwine kye yakoze, si y'engeri gye bakwatamu abantu, yandibadde asooka kwetegereza kigenda mu maaso.\nOmusumba yabadde ayogera bino, nga Mwine ne basajja be bali mu nnyumba ya Gajuule bagyaza kisenge ku kisenge. Omwogezi wa poliisi mu ggwanga, Fred Enanga yagambye nti, ekyabadde kigenda mu maaso tekwabadde kusaba, lwabadde lukuggaana lwa kika ate waabaddewo ne bannabyabufuzi abaabadde baagala okulwetabamu.\nKyokka Omutaka Kayiira Gajuule yagambye nti, " Nabadde mu maka gange Abazzukkulu bazze kunkyalirako n'okunkulisa obuvunaanyizibwa naye ne wajjawo embeera bw'etyo n'olwekyo tusabiragane.\nOmutaka Kayiira Gajuule Fredrick Kasibante\nKyagulanyi anonye emikisa e Namungoona\nAbavubuka 50,000 baakuganyulwa mu kulunda obusaanyi\nOmugagga w'emigaati gya Tuweereza alese emmaali\nBobi Wine acamudde olukung'ana lwa DP e Masaka\nPoliisi ekubye ttiyaggaasi ngâ€™ekwata Kasibante


Bukedde Online - Kabaka awaddeyo obukadde 100 okuyamba abali mu kalantini\nKABAKA Ronald Muwenda Mutebi II addukiridde Bannayuganda n’obuyambi obw’enjawulo obubalirirwa obukadde 100 ng’ensimbi zino zakwasiddwa Katikkiro wa Uganda Dr. Ruhakana Rugunda akulira akakiiko ka gavumenti akagula ebintu ebiweebwa abantu.\nOmulangira David Kintu Wasajja yeyakulembeddemu ekibinja ky’Obwakabaka okutwala ensimbi zino ku ofiisi za Rugunda olunaku lw’eggulo era yategezezza nti Kabaka ali wamu ne Bannayuganda mu mbeera eno ey’okusomoozebwa.\n“Nsindikiddwa wano wamu ne Bannange, Ssabasajja Kabaka okutuusa obuyambi buno bukozesebwe mu kaweefube w’okuddukirira abantu baffe abasomoozeddwa embeera ereeteddwa obulwadde bwa ssenyiga omukambwe,”Wasajja bweyategezezza.\nOmulangira Wasajja yebazizza gavumenti olw’engeri gyekutemu ensonga z’obulwadde buno era n’akubiriza abantu okutambulira ku biragiro by’abasawo n’okusinga byonna okwekuumira awaka.\nMinisita w’ebyobulamu n’embeera z’abantu ba Buganda, Dr. Prosperous Nankindu Kavuma mu kwogera kwe ku mukolo guno yategezezza ng’Obwakabaka bwebugenderedde okulaba ng’abasawo 150 bafuna ebikozesebwa,ebinaabisibwa mu ngalo 100,okuyamba okuwa emmere eri abo abali mu bwetaavu.\n“Tusaba olukiiko lw’eggwanga oluli ku mulimu gw’okukunganya obuyambi buno butukkirize tukolagane nalwo tugabe ebintu bino eri abo abanasalibwawo nga bebasinga okwetaaga obuyambi,” Dr. Nankindu bweyasabye era nga kino kirindiriddwa okuddibwamu kwa gavumenti.\nAbalala ababadde ku kibinja ky’Obwakabaka kwabaddeko Omuwabuzi omukulu mu Lubiri Apollo Nelson Makubuya,Minisita w’amawulire Noah Kiyimba,Omukungu avunanyizibwa ku bagenyi David Ntege, Sam Dick Kasolo, Joseph Mugagga omubalirizi w’ebitabo mu ggwanika okutuusa obubaka b’Obwakabaka buno.


Mapeera Y'ani? - Kampala Archdiocese\nUganda Martyrs » Mapeera Y’ani?\nYazaalibwa 20 December 1853 mu Bufransa.\nYafuna Obusaserdoti 2.4.1877 nga wa myaka 24 egy’obukulu.\nYajja mu Uganda 17.2.1879 nga wa myaka 26 egy’obukulu.\nYali mu kibiina ky’abo abeewayo okubunya eddiini mu Africa- Missionaries of Africa – Mr. ekyagunjibwa Cardinal Cadinal Larvigerie mu 1868. We yafunira obusaserdoti nga kyakamala emyaka 11. Cardinal yali awulidde eby’omuzungu omuvumbuzi Livingstone n’omulanga gwa Kabaka Leopold owa Belgium.\nMapeera baamutuma wamu ne banne bana:\nFr. Leo Livinhac\nFr. Leo Barbot\nBaali ku Lutikko e Lubaga.\nLwaki ye gwe baalonda asooke okujja mu Buganda?\nYali mwangu mu nkolagana n’abantu. Ayiga mangu ennimi. Ebizibu mu kutuuka ku Kabaka, Mapeera ne Amansi baamala week bbiri e Kitebi nga tebannayitibwa kweyanjula wa Kabaka.\nEkiro baabakumiranga ddala, sikulwa nga baleeta emitawaana. N’okwekyusa ku kiriri nga beegendereza nnyo abakuumi baleme kuwulira. Kabaka baamulaba 8 March 1879. Olwo ng’aJi ku lusozi Lubaga, kati awali Klezia enkulu (cathedral).\nEggulolimu, Kabaka nga banamulaba ng’enkya Makaayi yayitibwa Omutanda n’amubuuza Mapeera mukkirize asigale muno? Ko Makaayi, nedda kuba Paapa gwe bayita Kabaka waabwe, ggwe olwo oba asigadde wa?\nBasinza omukazi Maria gwe bay ita Namasole wabwe. Ebyo Kabaka teyabikkiriza. Makaayi yatiisatiisa okuleka ensi eno, ko Kabaka; genda naye tongoba ko bagenyi bange.\nEra Kabaka yayitako abalaguzi ba lubaale Mukasa oba Mapeera ne banne abakkirize okusigala mu nsi n’okusomesa. Mukasa lubaale yagamba:\nokukulagula obulungi abantu bonna bamale kuvaamu, wasigalewo batono ddala. “Ekigambo kye ngenda okukulagula kikulu: mala kumpeera nte 99, abaddu 99, emitwalo gy’ensimbi 9, olwo ndyoke nkulagule.” Kabaka yakiraba nti baali bazze kumufunamu, n’abagoba (Ddiba J, pg 79) lwali 29 June 1879.\nBaabakettera emyezi esatu balabe oba ddala ekiro tebaletayo bakazi mu nju zaabwe.\nKino kyasikiriza abaganda bangi nga bagamba nti bano betukakasizza nti tebawasa, Katonda waabwe atekwa okuba nga mukulu anti ne bakabona mu Buganda tebawasa.\nEddiini ya Mapeera bangi kye kimu ku kyagibasomesa.


OKUYINGIRA MU OBULAMU OBUKRISTAYO\nEbbaluwa eno esanyusa eva mu omu ku babaka baffe ab'essomero lya Bayibuli mu Africa:\n"Emyaka etaano egiyise nafuna ebbaluwa okuva mu EDDOBOOZI LY'OBUNNABBI, ng'ensaba okukyalira omusibe eyali omuyizi w'essomero lya Bayibuli. Okusaba kuno bwe nnakulaga eri ab'obuyinza abaali bafuga ekkomera, bankwatirwa ekisa ne banzikiriza. Olw'okubanga omuyizi oyo yali yeetaaga nnyo okuyiga Bayibuli; nnamukyaliranga buli kaseera.\nNga wayiseewo emyezi mukaaga okuva ku kukyala kwange okwasooka, omuyizi yansaba okubatizibwa, era yeegatta ku kkanisa. Ab'obuyinza bakkiriza okutuwa ebintu eby'okukozesa olw'okubatiza omuntu mu kkomera. Abakuumi b'ekkomera awamu n'abasibe abalala baakung'ana, okulaba omukolo ogw'okubatiza ogukyasingidde ddala okuba ogw'ekitalo gyendi.\nMangu ddala nga kino kimaze okubaawo owooluganda oyo yateebwa okuva mu kkomera newankubadde nga yali akyalina yo ekiseera kiwanvu kye yali ateekwa okubeera nga musibe mu kkomera. Bwe nnabuuza ensonga lwaki, yateebwa nnategezebwa nti obulamu bwe bwali bukyukidde ddala kinene, era bwali obujulirwa eri omulokozi n'eri eddiini ye bw'atyo n'aba nga takyasaana kulowoozebwa, wadde okuyisibwa ng'omusibe. Omusajja ono yaddayo eka ne yeegatta n'abantu ab'omu maka ge, era kati y'omu ku bakulambeze mu kkanisa yaffe emu ennene mu Africa."\n1. AMAKULU G'OKUBATIZIBWA KYE KI?\nOmusajja ono omusibe bwe yafuuka omukristayo obulamu bwe ne bukyukira ddala, lwaki kyali kikulu era nga kimwetaagisa okubatizibwa? Ng'ali mu mboozi ne Nikoddeemu omukulembeze w'abantu, eyajja eri Yesu ekiro, Yesu yatangaaza obukulu n'amakulu agali mu kubatizibwa:\n"Omuntu bw'atazaalibwa mulundi gwa kubiri tayinza kulaba bwakabaka bwa Katonda\nOmuntu bw'atazaalibwa mazzi na Mwoyo Omutukuvu, tayinza kuyingira bwakabaka bwa Katonda." - Yokana 3:3,5.\nOkusinziira ku kuyigiriza kwa Yesu tuteekwa okuzaalibwa "amazzi n'oMwoyo Omutukuvu." Okuzaalibwa Omwoyo kitegeeza okuyingira obulamu obuggya olw'okukyusibwa ebirowoozo n'omutima. Olw'okubanga okuyingira obwakabaka bwa Katonda kyetagiisa obulamu obuggya, so si kuddabiriza obulamu obukadde, ekyo kiyitibwa okuzaalibwa obuggya. Okubatizibwa n'amazzi ke kabonero ak'okungulu akalaga okukyuka okw'omu nda. Omubaka waffe yabatiza omusibe nga ke kabonero akakasa okwewaayo kwe eri Kristo era akabonero ak'obukyufu mu mpisa ze.\n2. LWAKI NTEEKWA OKUBATIZIBWA?\nObulokozi bwaffe bwetoloorera ku bikolwa bisatu ebikulu ebya Kristo:\n"KRISTO YAFA olw'ebibi byaffe, ng'ebyawandiikibwa bwe bigamba, era nti YAZIIKIBWA, N'AZUUKIRA ku lunaku olw'okusatu ng'ebyawandiikibwa bwe bigamba." - 1 Bakolinso 15:3,4.\nKristo yasobozesa obulokozi okubeerawo okuyita mu KUFA KWE, mu KUZIIKIBWA kwe ne mu KUZUUKIRA KWE.\n"Oba temumanyi nga ffe ffena, abaabatizibwa okuyingira mu Kristo Yesu, nga TWABATIZIBWA KUYINGIRA MU KUFA KWE? Kyetwava TUZIIKIBWA AWAMU NAYE MU KUBATIZIBWA okuyingira mu kufa: NGA KRISTO BWE YAZUUKIZIBWA MU BAFU olw'ekitiibwa kya KITAAWE, BWE TUTYO NAFFE TUTAMBULIRENGA MU BULAMU OBUGGYA." - Abaruumi 6:3,4.\nKristo yafa olw'ebibi byaffe, yaziikibwa, ate n'azuukira okuva mu ntaana olw'okutuwa obulamu obuggya obw'obutuukirivu. Naffe bwe tubatizibwa tuyingira mu kufa kwe, mu kuziikibwa kwe, ne mu kuzuukira kwe. Okubatiza kitegeeza nti twafa mu bibi byaffe awamu ne Kristo, ne tuziika obulamu bwaffe obw'edda obw'ekibi awamu ne Kristo, era ne tuzuukira eri "obulamu obuggya" mu Kristo. Okufa kwa Kristo era n'okuzuukira kwe, bifuuka okufa kwaffe awamu n'okuzuukira kwaffe. Katonda asobola okututta ng'atujja mu kibi, nga tufaanana nga ffe twakomererwa. Asobola okutufuula abalamu mu bintu eby'Omwoyo, nga tuli nga ffe abaazuukira okuva mu kufa.\nEkikolwa eky'omubiri eky'okubatizibwa kiraga amaddala ag'okukyuka. Okusooka byonna, twannyikibwa mu mazzi ne tusaanawo mu ngeri y'emu nga abantu abafa bwe bassibwa mu ntaana era ne baziikibwa.\nKino kiba kitegeeza tuli beeteefuteefu okufiira awamu ne Kristo era n'okuziika obulamu obw'edda. Okubatizibwa mukolo gwa kuziika, omukolo ogw'okungulu ogw'okusiibuula obulamu ekibi mwe kibadde kifugira. Olwo nate ne tusitulibwa okuva mu mazzi olw'okubatizibwa okumu, mu ngeri y'emu ng'omuntu azuukiziddwa okuva mu ntaana. Kino kiba kitegeeza nti tufuuse "bitonde biggya," nga tweweereddeyo ddala eri obulamu obuggya, Katonda bw'atuwa.\nOkubatiza okw'okunnyika kwokka kwe kunnyonnyola amakulu ag'amazima ag'okubatizibwa - kwe kufa, n'okuziikibwa, n'okuzaalibwa obuggya. "Okubatizibwa" okw'okuyiwako amazzi si kabonero akategeeza okuzaalibwa obuggya.\nOkufiira awamu ne Kristo mu butuufu ddala kitegeeza ki?\n"Bwe tumanya kino ng'omuntu waffe ow'edda yakomererwa wamu naye, omubiri ogw'ekibi gulyoke guggyibwewo, tuleme okubeeranga nate abaddu ab'ekibi." - Abaruumi 6:6.\nOkubatizibwa kulaga kungulu ekyo omuntu ky'akola mu nda: okujeemulukukira bulambalamba Kristo. Singa twesigaliza ekintu kyonna ne tutakiwaayo eri Katonda olwo tujja kusigala nga tukyali "baddu eri ekibi." Bwe tujeemulukukira bulambalamba Kristo, okwegomba kwaffe okw'okukola ekibi, "kuggwaamu amaanyi" era okukyuka kwaffe olwo ne kutandika.\nAni avunaanyizibwa olw'okukyuka okwo okujja?\n"Nakomererwa wamu ne Kristo, naye ndi mulamu; si ku bwange nate, naye KRISTO YE MULAMU MU NZE; era obulamu bwe nina kaakano mu mubiri, MBULINA LWA KUKKIRIZA OMWANA WA KATONDA eyanjagala ne yeewaayo ku lwange." - Abagalatiya 2:20.\nBwe nneegatta mu kukomererwa kwa Kristo okuyita mu kubatizibwa, mba mpise amaanyi ag'obuyinza mu bulamu bwange - "Kristo ye mulamu mu nze." Ng'oyagala okuteeka mu bujjuvu obulamu bwo mu mikono gya Kristo, sooka otunule ku kufa kwa Yesu ku musaalaba. Totunuuliira ku kibi ekyo ekikutiisatiisa, totunula ku bikolwa byo ebyayita olwo okaabe, naye tunula ku Kristo. Ng'otunuulidde ekisa kya Kristo era n'okufa kwe okw'obuzira ku musaalaba, okyasobola okwatula obwegaffu bwo naye nti: "olw'amaanyi ag'omusaalaba, njatula nti ndi mufu mu mpisa zange ez'edda era nnyanukula Katonda. Nnyimiridde wamu ne Kristo, okuva leero n'okweyongerayo, nja kubeera nga mulamu 'olw'okukkiriza Omwana wa Katonda eyanjagala era ne yeewaayo ku lwange.'"\nBwe twegatta mu maanyi ag'okufa era n'okuzuukira kwa Kristo, tujja kweyongera okulaba ng'empisa ze ennungi nga zigenda zitwala ekifo ky'empisa zaffe embi ez'edda.\n"Omuntu yenna bw'aba MU KRISTO kyava abeera EKITONDE EKIGYA; eby'edda nga biweddewo; laba, nga bifuuse bigya." - 2 Abalolinso 5:17.\nMu maaso ga Katonda aba akyusiddwa okuva mu boonoonyi okudda mu batuukirivu, tukulira mu butuukirivu obwo, era bwe tutyo bwe tubeera mu bulamu obugya mu Kristo.\n3. LWAKI YESU YABATIZIBWA?\nKu lunaku olwa Pentikote Petero yagamba abo abaali banoonya okusumululwa okuva mu kusingibwa omusango nti, "mwenenye era mubatizibwe" olwo Kristo asobole okubasonyiwa "ebibi byamwe" (Bikolwa 2:38). Okuva nga Yesu bw'atakola kibi yadde ekimu, ate lwaki yeewaayo ye yennyini okubatizibwa?\n"Awo Yesu n'ava e Galilaya n'atuuka ku Yoludaani eri Yokana amubatize\nokutuukiriza obutuukirivu bwonna." - Matayo 3:13,15.\nYesu teyakola kibi. Yali teyeetaaga kwenenya kibi kyonna. Yabatizibwa lwa nsonga ndala: "okutuukiriza obutuukirivu bwonna." Yesu okubatizibwa, yali atuteekerawo eky'okulabirako ekirungi eri ffe abantu abanafu, era boonoonyi. Kristo tasabanga bagooberezi be okugenda mu kifo kyonna ye gy'atabeeranga. N'olw'ekyo abakkiriza bwe bannyikibwa mu mazzi mu kubatizibwa, baba bagooberera ebigere bya Mukama waabwe.\nKubanga Kristo yafa ol'ebibi byaffe, asobola okutuwa obutuukirivu.\n"Atamanya kibi Katonda yamufuula ekibi ku lwaffe, ffe nga tuli mu ye tulyoke tufune obutuukirivu bwa Katonda." - 2 Abakkolinso 5:21.\nNga tumaze okukyusibwa mu Maaso ga Katonda, okuva mu bwonoonyi okufuulibwa abatukuuvu, tukkulira mu "butuukirivu" obwo era ne tubeera mu bulamu obuggya mu Kristo.\n4. LWAKI NTEEKWA OKUNNYIKIBWA?\nMu kubatizibwa kwe, Yesu yannyikibwa teyamansirwako mazzi. Yokana ye yamubatiza mu mugga Yoluddani "kubanga eyo ye yali amazzi mangi" (Yokana 3:23). Yesu bwe yabatizibwa, yakka wansi mu mazzi "Awo Yesu bwe yamala okubatizibwa (bwe yannyikibwa, oluyonaani) amangu ago n'ava mu mazzi" (Matayo 3:16).\nBwe tumala okutegeera amakulu ag'amazima ag'okubatizibwa, tuba tulina obuzibu butono okutegeera enkola ey'amazima ey'omukolo ogw'okubatiza.\nEkigambo kyennyini "okubatiza" kiva mu kigambo eky'oluyonaani "baptizo," ekitegeeza okunnyika mu mazzi (okuteeka wansi mu mazzi).\nMu mwaka 1737, John Wesley bwe yakyala mu Amerika, olukiiko lw'ekkanisa olw'abantu 34 baamuwozesa omusango ogw'enjawulo ogw'okugaana okubatiza omwana wa mwami Parker okuggyako ng'amunnyise mu mazzi. Bwe bujulirwa nti omukulembeze we kkanisa ya Bamethodist yabatizanga abantu be abakyukanga ng'abannyika mu mazzi.\nOmuzza w'ekkanisa obuggya ayitibwa John Calvin yagamba bwati: "Kikakafu nti okunnyika ye yali enkola ey'ekkanisa eyasooka" - Institutes of the Christian Religion - ekitabo ekyo 4 essuula ya 15. Akatundu ake 19.\nEbyafaayo eby'ekkanisa eyasooka bikiraga bulungi nti okubatiza kyali kitegeeza kunnyika mu mazzi. Dean Stanley, ow'ekkanisa y'e Bungereza, yawandiika bwati: "Ebyasa ebyasooka ekkumi, n'ebisatu omukolo ogw'ensi yonna ogw'okubatizibwa gwali ogwo gwe tusomako mu Ndagaano Empya, era ge makulu gennyini ag'ekigambo 'okubatiza' - nti abo bonna ababatizibwanga baasuulibwanga mu mazzi, babaasanyangawo mu mazzi, bannyikibwa nga mu mazzi.'' - Christian Institutions, Olupapula olwa 21.\nAmabatirizo omwannyikibwanga abantu abakyufu gasangibwa mu makanisa mangi agazimbibwa wakati w'ekyasa eky'okuna n'eky'ekkumi n'ebina mu Bulaaya, ne mu Asia; amakanisa okugeza nga mu Pisa mu Italy, era ne mu kkanisa esingira ddala obunene ey'omu Rome ey'omutukirivu Yokana.\nOkutuusa ku lukiiko olw'e Ravenna bwe lwabeerawo, dda nnyo mu kyasa ek'y'ekkumi n'ebitaano, ekkanisa y'abakatuliki lwe yakkiriza okufukako amazzi mu kyenyi okuba nga kyenkana n'omukolo ogw'okunnyikibwa mu kubatizibwa. Nga twebuuza ku mikolo egy'ekkanisa egy'okubatiza, tetujja kugobeerera ekyo omuntu ky'ayigiriza, okuggyako ekya Kristo n'Abatume be kye batuyigiriza.\nAbakristayo bangi abeesigwa bagaala akalombolombo ak'okubatiza abaana abato, ddala okuwaayo abaana abato eri Katonda okuviira ddala ku ntandikwa y'obulamu bwabwe kitenderezebwa. Ne bwe kiba bwe kityo, naye Bayibuli ekiraga bulungi nti omuntu ateekwa okusomesebwa ekkubo ery'obulokozi nga tannaba kubatizibwa (Matayo 28:19,20), era nti omuntu ateekwa kumala kwenenya ebibi bye era bisonyiyibwe nga tannaba kubatizibwa (Bikolwa 2:38). Omwana omuto tasobola kukkiriza, okwenenya oba okwatula so ng'ate ebyo bye biteekwa okukulembera okubatizibwa.\n5. LWAKI KIKULU NNYO OKUBATIZIBWA?\nOkusinziira ku kuyigiriza kwa Yesu okubatizibwa kyetaagibwa eri abo abagaala okuyingira mu ggulu, agamba nti:\n"Ddala ddala nkugamba nti omuntu bw'atazaalibwa mazzi na Mwoyo, tayinza kuyingira mu bwakabaka bwa Katonda." - Yokana 3:5.\nKino ekisonyiwo Yesu yakiwa omuntu omu. Omubbi eyafiira ku musaalaba "yazaalibwa Mwoyo," newankubadde kyali tekisoboka gy'ali okuva ku musaalaba era agende annyikibwe mu mazzi ng'akabonero akalaga okukyuka kw'omu mutima gwe. Era Yesu yamusuubiza okubeera naye mu bwakabaka (Luka 23:42,43). Eri omubbi, "eby'okuzaalibwa amazzi era n'Omwoyo" kitegeeza omusaayi gwa Yesu ogwo ogwayiika okumunaazako ebibi bye. Kino omusajja Augustine kye yeetegereza: "Waliwo omulundi gumu ogwawandiikibwa ogw'omuntu eyeenenya ng'agenda okufa ogw'omubbi eyafiira ku musaalaba, omuntu yenna aleme okuggwaamu essuubi; era okwo kwokka omuntu yenna aleme okumufaanana."\nYesu kennyini yawa okulabula kuno:\n"Akkiriza n'abatizibwa, alirokoka, naye atakkiriza omusango gulimusinga." - Mako 16:16.\nYesu okufa mu kifo kyaffe ku musaalaba e Gologoosa yalaga mu lwatu okwagala kwe gye tuli. Awatali kukwatibwa nsonyi, naffe tuteekwa okumuddamu mu lwatu mu ku batizibwa nga twatula okwewonga kwaffe gyali. Omaze okutandika obulamu obuggya mu Kristo? Wabatizibwa? Oba nga tonnaba kubatizibwa, lwaki toteekateeka kubatizibwa mu Kiseera ekitali ky'ewala?\n6. OKUBATIZIBWA NTANDIKWA BUTANDIKWA\nOkubatizibwa kulaga okwewaayo kwaffe eri, obulamu obukristayo. Naye okujeemulukuka kwaffe ku kubatizibwa tekyakola kyokka nti kujja kubeerawo ekiseera kyonna eky'obulamu.\nOmwana bw'azaalibwa, kiba kituufu okujaguza. Ng'olunaku olw'okuzaalibwa luwedde n'essanyu nalyo likendera, omwana alina okuliisibwa buli lunaku, okunaaba buli lunaku, n'okulabirirwa. Bwe kityo bwe kiri ne mu kubatizibwa. Omutume Paulo yagambo bwati; ng'ayogera ku byamubeerako. "Nfa buli lunaku" (1 Abakolinso 15:31). Nga buli lunaku tukyuka okuva mu kwerowoozako, nga tweyongerayongera okujeemulukukira Kristo.\nOmukolo ogw'okubatizibwa, okufaanana ng'omukolo ogw'embaga gwateekebwateekebwa okuba akabonero ak'okungulu akalaga nti enkolagana ey'ekitalo emaze okutandika. Enkolagana eno, oba oluganda luno okukula buli kiseera twetaaga okwewaayo buli lunaku eri Kristo, okufuna obulamu obuggya buli lunaku okuyita mu kusaba n'okuyiga Bayibuli.\n7. EKIREETA OKUSANYUKA\nOkubatizibwa kuvaamu essanyu lingi nnyo kubanga abo abateeka okukkiriza kwabwe mu Kristo balina obukakafu obw'obulamu obutaggwaawo. "Buli akkiriza n'abatizibwa alirokoka" (Mako 16:16). Bwe tuba nga tumaze okubatizibwa, tuba tukutte ekkubo erigenda waggulu okututuusa ku ssanyu ery'emirembe gyonna.\nEra okubatizibwa kuleeta essanyu ery'omu kiseera kino ery'okubeera ne Kristo. Atusuubiza ekirabo ekitagulwa sente eky'Omwoyo Omutukuvu eri abo ababatiziddwa (Bikolwa 2:38). Awamu n'Omwoyo Omutukuvu tufuna "ekibala eky'Omwoyo" - "okwagala," ekijjuza obulamu, "n'okugumikiriza, ekisa, obulungi, obwesigwa, obuwombeefu era n'okwegendereza." (Abagalatiya 5:22,23).\nNga Yesu ali mu ffe okuyita mu Mwoyo Omutukuvu kituwa obukakafu obw'okutegeera okugenda ewala. Olw'okubanga "Omwoyo yennyini\nategeeza nga tuli baana ba Katonda" (Abaruumi 8:15,16).\nOluganda luno olw'okukuumibwa Katonda lutuleetera emigaso mingi, naye terutegeeza nti obulamu bwaffe tebufune bizibu. Mu mazima, omulabe emirundi mingi agezaako okukasukira ebizibu ebinene eri abo abakawaayo obulamu bwabwe eri Kristo. Ne bwe kiba kitya, bwe tubeera mu mikono gya Katonda tukimanyi nti ajja kukozesa ekintu kyonna ka kibe kirungi oba kibi okutuyamba okutuyigiriza era n'okutuyamba okukula (Abaruumi 8:28).\nOmukyala omu omuvubuka yasalawo okuwaayo obulamu bwe eri Kristo era n'abatizibwa, newankubadde nga bba yali amutisizatisiza okwawukana naye. Omwami we teyayagala kwegatta mu nzikiriza ye empya, naye omukyala yeekwata ku Yesu era n'agezaako okubeera omukyala ayagala omwami we okusinga nga bwe kitabangawo. Naye ebiseera ebimu omwami ebintu yabifuulanga ebizibu mu maka gaabwe. Naye oluvannyuma yawangulwa mu mpaka ze yali tasobola kuddamu; bwe obulamu bw'amukyala we obukyufu. Omwami oyo naye yawaayo obulamu bwe eri Kristo, naye n'abatizibwa.\nWeekwate kumpi ne Kristo okuyita mu mbeera yonna eriwo, ajja kutufuula eky'okulwanyisa kye eky'amaanyi mu mikono gye. Tusobola okuwaayo obulamu bwaffe gy'ali awatali bukwakurizo, kubanga ye yamala dda okwewaayo gye tuli bwe yasasula omuwendo ogw'ebibi byaffe ku musaalaba. Nga mukisa munene okumuwa okwagala kwaffe kwonna n'omukwano gwaffe mu lwatu. Bw'oba ng'ekyo tonnaba kukikola, lwaki towaayo bulamu bwo eri Kristo kaakano. Musabe atonde mu ggwe obulamu obuggya okuyita mu Mwoyo Omutukuvu olwo naawe obatizibwe okuyingira mu Kristo.


Ebyemizannyo | Dembe FM 90.4 - Part 3\nAbaliko obulemu balina okukulakulanya ebitone\nBya Shamim Nateebwa Abantu abalina obulemu ku mibiri gyabwe basomozeddwa, bave mu kukabanga wabula baveeyo okukulakulanya ebitone byabwe. Okulabula kuno kukoleddwa omumyuka wa mayor wa Kampala Central, Sam Gombya mu kutongoza empaka zemisinde, egyabaliko obulemu egya e Nakawa. Emiside gino gyategekeddwa nekigenderewa okumanyisa abantu ku […]\nMisiri yerondeddwa okutegeka AFCON\nEgypt yegenda okutegeka empaka za Africa Cup of Nations 2019, okusinziira ku kibiina ekiddukanya omuzannyo gwomupiira mu Africa ekya Confederation of African Football. Egypt ewangudde South Africa, nobubonero 16, akulu akakubiddwa mu ttabameruka wabakulembeze bekibiina kino atudde mu gwanga lya Senegal. Kino kyadirira CAF okujjako […]\nEno y’emboozi yomupiira n’omuziki gyeywetaaga okumanya\nOnyumirwa okulaba empiira gyo gyonna? Tukakasa nti walaba emipiira gyonna mu mpaka za FIFA World Cup okutuuka kugwakamlirizo. Wabula watya nga tukubulidde nti osobola n’okufuna amawulire g’ebyemizannyo gonna, waddenga ebya France okuwangula World w’omwaka guno byaggwa?. Tukakasa nti wetaaga amawulire gaffe, nga bwewetaaga okubeetingira ku […]\nOmuserikale awangudde omusipi mumpaka z’ebikonde.\nBya Samuel Ssebuliba. Waliwo omuserikale wa polisi ali kudaala elya Special Police Constable Ronald Odoch awangudde omusipi ogwa World Heavy Kick Boxing Championship mumpaka eza World Kickboxing Federation International Champion Title ezibadde mu gwanga lya Hungary. Odoch awuttudde munansi wa Romania Radu Mihai Gabriel , […]\nEkikopo ky’omupiira ekyensi yonna kituuse mu uganda.\nBya samuel ssebuliba Wetwogerera nga ekikopo ekya world cup kimaze okutuuka mu uganda, era nga e enyonyi ekireese etonye ku kisaawe enteb edakiika ntono e mabega. Kino okutuuka mu uganda kivudde mu gwanga lya south Africa gyekibadde ku lugendo lw’okulambula nsi ezisoba mu 90 nga […]\nMinister yeeganye obukuubagano mu bitongole ebikuuma dembe.\nBya Ssamuel ssebuliba. Government ewakanyizza ebibadde bigambibwa nti waliwo okusika omuguwa wakati w’ebiwayi ebikola ku by’okwerinda nadala bwekituuka kumutendera ogw’okukola ebikwekweto , kko n’okunonyereza kubuzzi bw’emisango. Gyebuvudeko amawullire gaze gakiraga nga bwewaliwo obutakaanya wakati wa ISO, Police ne CMI, era nga buli omu abaddde ayingirira […]\nTiimu ya vipers yakwambalagana ne bright stars leero.\nBya Samuel Ssebuliba. Nga tiimu ya Vipers Sports Club yeetegekera okwetaba mu mpaka za Azam Uganda Premier League leero, tutegeezedwa nga team bwefunyeemu edibu nga kino kidiridde okukimanyaako nti omu kubazanyi baayo. Moses Waiswa tagenda kubeera ku tiimu egenda okw’ebiriga ne Bright Stars mumupiira […]\nOlila High School bawangudde ekyabakyala\nBya Ali Mivule Aba Olila High School bebanantameggwa b’ekikopo kya Uganda Cup ekyabakyala. Olila yakubye Gafford Ladies 3-1 ku penati oluvanyuma lw’okugwa amaliri 1-1 mu ddakiika 90. Olila yavudde maliri okuwangula omupiira guno mu muzanyo ogwanyumidde abalabi ku kisaawe kya Madibira Primary school playground in […]\nMujib Kasule ali ku ssaala\nBya Ali Mivule Akakaiiko ka FUFA akakola ku by’okulonda kakutuula olunaku lwaleero okusalawo ku nsonga z’ayagala okwesimbawo ku kifo ky’akulira FUFA Mujib Kasule ataasunsulibwa ku lwokutaano oluwedde. Ssentebe w’akakiiko kano Samuel Bakiika agamba Mujiba alina ebibulako bingi nga emikono gy’abaamusemba, obufaananyi n’ebirala ebibulamu. Ye Mujiba […]\nFUFA ekungubagidde owa IvoryCoast\nBya Ali Mivule Ekibiina ekiddukanya omupiira mu ggwanga ekya FUFA kyegasse ku bantu abenjawulo okukugubagira abadde omuzanyi w’eggwanga lya Ivory Coast Ismael Cheick Tiote . Tiote y’atondose n’afa bweyabadde mu kutendekebwa ne ttiimu ye eya Beijing Enterprises FC mu ggwanga lya China. Kati akulira FUFA […]


Bukedde Online - Omusuubuzi wâ€™omuâ€ˆKikuubo bamuwambye omulambo ne bagusuula ku Lubigi\nOmusuubuzi wâ€™omuâ€ˆKikuubo bamuwambye omulambo ne bagusuula ku Lubigi\nOmuserikale akubye omukozi amasasi nâ€™abba ssente\nAbapangisa batuze bebi wa munnaabwe\nAdded 6th February 2011\nDeo Luyinda omutuuze mu Nansana East I Zooni era nga musuubuzi wa muceere, binyeebwa nâ€™ebijanjaalo mu katale ka Owino era nâ€™edduuka mwâ€™abadde akolera ne banne abalala mu KikuuboÂ nga liriraanye ekizimbe kya Pioneer, abadde atundamu muceere.\nOmulambo gwa Luyinda gwasangiddwa kumpi ddala nâ€\nOmulambo gwa Luyinda gwasangiddwa kumpi ddala nâ€™oluguudo olukutula ku lwâ€™e Hoima okudda e Nabweru mu Zooni ya Nabweru South Zone Cell II.Y asangiddwa ngâ€™ayambadde bulungi engoye ze yagendeddemu okukola era ngâ€™ali mu ngatto.\nOmulambo tegwasangiddwako nkwagulo yonna okuggyako omusaayi omutonotono ku mutwe nga kiteeberezebwa nti baatuze mutuge nâ€™oluvannyuma ne bamusuula mu kifo omulambo we gwasangiddwa.\nYasangiddwa nâ€™ebiwandiiko bye byonna ebiraga gyâ€™akolera mu kiyumba kya Produce mu katale ka Owino wamu ne Kikuubo. Yabadde ne kaada za ATM bbiri eziri mu mannya ge, ssente enkalu 214,500/-, ssaako empeke eza Vitamin B ne C.\nNnamwandu Teddy Wannyana akolera mu ppaaka empya yategeezezza nga bba bwe yavudde awaka ngâ€™amutegeezezza nti yabaddeko abantu bâ€™atwalira emmaali kyokka ngâ€™amugambye nti waakudda ngâ€™obudde bukyali.\nâ€œYakedde kugenda nâ€™angamba nti akomawo mangu era nze yandese nange neetegeka kugenda kukola. Obudde bwâ€™addirako bwe bwatuuse ne mukubira essimu nga teriiko era sseebase kubanga bwe zaaweze ssaawa 6:00 ezâ€™ekiro ne nkubira mikwano gye nâ€™abâ€™enganda zaffe nga mbagamba nti taata Frank tannadda ate nga tabadde na muze gwakusula bweru,â€ Wannyana bwe yategeezezza.\nAgamba nti bwe bwakedde ku makya ne bagenda ku poliisi wamu nâ€™okutandika omuyiggo kyokka zaabadde ziwera ssaawa 2:00 ezâ€™oku makya ne babakubira ngaÂ bwe waliwo omuntu asangiddwa ngâ€™attiddwa muÂ Lubigi. Oluvannyuma baakakasizza nti yabadde bba Luyinda.\nMukwano gwe bwe bakola mu Kikuubo Fred Muteesaasira yategeezezzaÂ nga bwe yabadde awadde Luyinda 1,200,000/- ngâ€™aliko byâ€™agenda okugula era nga yabadde waakuzimuddiza lwaggulo kubanga yabadde ne ssente ze yabadde agenda okufuna.\nYabaddeko ne byâ€™ayagala okugula ku makya ne mmuwa ssente kyokka ngâ€™alina ssente eziwerako ze yabadde agenda okufuna olweggulo. Namukubidde essimu ku ssaawa nga 1:00 ezâ€™olweggulo nâ€™antegeeza nga bwâ€™ategeka okudda alabire omupiira gwa Man U ne Wolves ku kyalo e Nansana era naye nâ€™amulinda.\nâ€œBwe nnazeemu okukuba essimu ye nga teriiko ne ndowooza nti osanga omupiira gumunyumidde nâ€™agiggyako. Obudde bwe bukedde ne bangamba nti yabuze, ate mu kaseera katono nti baamusse omulambo guli mu Lubigi,â€ Muteesasira bwe yagasseeko.\nLuyinda abadde nâ€™abantu bangi bâ€™akolagana nabo mu Owino ne Kikuubo era nga mu bano mwe muli abakyala Rachael Nakku ne Mary Namale abaawanjaze ennyo nga bategedde ku kufa kwe.\nSgt. John Mukwaya mbega ku Poliisi yâ€™e Nansana yategeezezza nti bakyanoonyereza ku butemu buno kubanga omulambo gwa Luyinda tegwasangiddwako biwundu byonna.\nMu kifo kino kyennyini abantu bana be baakasuulwamu ngâ€™eyasooka yali Rachael Atuhairwe eyali akoleraÂ mu saluuni e Wandegeya gwe baasobyako ne bamwambulaÂ ne bamunnyika mu mugga, omuvuzi wa bodaboda Ronald Mpanga gwe batta ne bamusuulako akabaluwa nga bamulanga kuganza bakabasajja nâ€™abantu abalala babiri.\nPoliisi omulambo gwa Luyinda yagututte mu ddwaaliro e Mulago nga bwe bagenda mu maaso nâ€™okunoonyereza.\nKCC etidde sindikeeti\nAbasawo mubongeze emisaala\nOgw'ababaka abaagobwa mu NRM gwongezeddwaayo\nBakutte eyasala mukazi we n'amukuba n'emisumaali mu mutwe\nOmukazi bba gwe yafumisefumise yamukwana asoma S4


Bukedde Online - Akooye abakungu abandikwasizza amateeka ate okudda mu kutirimbula abantu\nAkooye abakungu abandikwasizza amateeka ate okudda mu kutirimbula abantu\nObulombolombo mu kutoola Salaamu\nEbyagi bye binabbulula ebyenfuna mu maka...\nABAZUNGU baatuwa okwefuga nga basuubira nti okwefuga kujja kutulemerera tudde mu kutting’ana n’oluvannyuma tubayite bakomewo baddemu okutufuga.\nNewankubadde Uganda egenda kuweza emyaka 50 nga yeefuga, kyokka wakyaliwo Abazungu abakyalina essuubi nti ekiseera kyonna okwefuga kuyinza okutulemerera tudde mu kutting’aana.\nAbakulembeze bwe bazzeemu okukaalakaala n’emmundu mu bantu era ne batta n’abantu mu ngeri ey’ekifamukoko, olwo ne bongera okukakasa Abazungu nti okwefuga kujja kutulemerera.\nOmukungu wa Gavumenti George Agaba, omu ku abo abaakwasibwa obuvunaanyizibwa obw’okuddukanya emirimu gy’ekibuga Kampala (KCCA) kigambibwa nti ku Ssande eyise yagenze n’emmundu n’alagira basajja be ne bazitokoseza mu bantu b’e Luzira era ne babattamu abantu babiri n’abalala bangi ne basigala ku bisago.\nOmukungu Agaba agamba nti yabadde ku mirimu gye emitongole egy’okumenya amayumba agaazimbibwa mu bifo ebikyamu.\nEyo gye yasanze abantu abamulaajanira aleme kubamenyera mayumba gaabwe nga tebaweereddwa kiseera kibamala\nokunoonyezaamu gye banaasengukira, era abo be baawandagaziddwaamu amasasi.\nMu biseera by’obufuzi bwa Idi Amin, abakungu mwe baakubirizibwanga obuteerabira mmundu zaabwe nga bagenda okukola\nemirimu mu bantu. Era abakungu baakuutirwanga okukozesa emmundu ezo, nga bakubira ddala ku nnyama nga wabaddewo\nabeemulugunya ku ebyo bye baalinga\nEnjawulo ennene eriwo wakati w’obufuzi bwa Idi Amin na buno obuliwo kati y’ey’okuba nti obufuzi bwa Museveni mwe tuwerezza n’emyaka 50 bukya twefuga, bwo bwajjirira kuggyawo bikolwa eby’ekivandulo abakungu mwe beeyambisiza emmundu okugyoonyesa abantu.\nKyalangirirwa mu lwatu nti obufuzi bwa Muvumenti bwajjirira kuzzaawo nfuga etambulira ku mateeka. Naye poliisi egamba nti ebikolwa ebyakoleddwa e Luzira byabadde mbimenya mateeka, kubanga omukungu wa KCCA George Agaba poliisi teyagitegeezezzaako ku mirimu gye yabadde agenda okukola e Luzira wabula yagiyise kutegula mirambo gy’abo abatirimbuddwa.\nAbantu okutirimbulwa mu ngeri eyo ey’obumenyi bw’amateeka era ng’ekyo kiduumirwa abakungu abaalifuddeyo okulaba ng’obufuzi obw’amateeka bukuumibwa, ekyo nakyo ku bwakyo kiraga kulemererwa kwefuga.\nEra awo Ddwaddwaddwa Mumansa w’akikinalira n’abuuza nti lwaki ba Agaba balekeddwaawo okweyambisa emmundu badobonkanye okwefuga kwa Uganda?


Bukedde Online - Palamenti eyisizza bajeti ya 2019/20\nOmwana yeesimattudde ku wa booda agambibwa okumubba\nOmugga Ssezzibwa guwagudde ne gutwala omwana\nPALAMENTI eyisizza bajeti y’omwaka gw’ebyensimbi ogujja ogwa 2019/2020 nga ya Tuliliyooni 40 (Bwe buwumbi emitwalo ena) kyokka ng’ezisinga zisuubirwa kuva mu misolo egikung’anyizibwa mu ggwanga.\nMinisita Kasaija n’ensawo ya Bajeti mu June 2015.\nBajeti eyayisiddwa mu bujjuvu ya buwumbi 40,480, kyokka ng'ebitundu 75 ku buli 100 zigenda kukuhhaanyizibwa okuva mu misolo egikuhhanyizibwa munda mu ggwanga ate ebitundu ebisigadde 25 zive mu bagabi b'obuyambi n'amawanga g'ebweru.\nBajeti eyasomeddwa esuubirwa okusomerwa eri eggwanga mu bujjuvu nga June 13, 2019 ate ebinaaba biyisiddwa bissibwe mu nkola okutandika nga July 1, 2019.\nWadde nga tewali misolo mingi gy'aleeteddwa kyokka waateereddwaawo amakubo amapya agagenda okweyambisibwa okulaba ng'abantu basasula emisolo mu budde. Eby'ensasula y'emisolo byalambikiddwa mu ‘Tax (Amendment) Bill, 2019' gavumenti mwe yatadde amakubo g'egenda okukozesa okulaba ng'enkung'anya ssente zeeruubirira.\nOmuntu yenna okufuna layisinsi okuva mu kitongole kya Gavumenti kyokka, kigenda kuba kyetaagisa okusooka okulagayo TIN nnamba. Y'ennamba eyamba okulondoola engeri omuntu gyasasulwamu emisolo nga kigendereddwaamu okugaziya emisolo ku bantu abakola bizinensi kuba babeera balina okuzizza obuggya buli mwaka.\nOmusolo ku nnyumba z'abapangisa ogwa ‘rental property' gusuubirwa okwongera okussibwa mu nkola, wadde nga wakyaliwo okusoomoozebwa okuva mu bannanyini mayumba abaguwakanya ennyo.\nOmuntu yenna anaalemwa okusasula omusolo gw'ebintu ebikolebwa mu ggwanga (Exercise Duty) mu budde ateereddwaako engassi ya bitundu bibiri ku buli 100. Etteeka eribaddewo engassi babadde baagiteeka ku bintu ebiva ebweru w'eggwanga.\nOmuntu yenna eyeewaayo nga yeeyagalidde n'ategeeza nga bw'abadde tasasula musolo bamuwadde ekisonyiwo. Kyokka kino alina kukikola nga tannaba kukwatibwa kitongole kiwooza ky'emisolo ekya URA.\nEtteeka litaddewo omusolo gwa 100,000 eri bbanka zonna bwe ziba zigaba yinsuwa eri abantu abeewola ssente.\nEnkola y'okuwola abantu ssente nga bakozesa enkola ya Islamic Banking we bawolera abantu ssente okutali magoba yaakussibwa mu nkola.\nMINISITULE Y'EBYENGUUDO N'EBY'OKWERINDA ZIFUNYE NNYO\nMinisitule y'ebyenguudo ye yasinze okufuna omutemwa omunene mu bitongole bya Gavumenti byonna nga yaweereddwa obuwumbi 6400 nga bye bitundu 16 ku buli 100 ebya ssente zonna eziri mu bajeti.\nEbyokwerinda by'eggwanga nga bwe kyali omwaka oguwedde bye byazzeeko n'obuwumbi 3610 nga zikola ebitundu mwenda ku buli 100.\nMinisitule y'ebyenjigiriza ye yakutte eky'okusatu nga yafunye obuwumbi 3280. Ebyamasannyaze n'ebyobugagga by'omuttaka obuwumbi 2,950. Ebyobulamu baabiwadde obuwumbi 2,500 ate ebyobulimi obuwumbi 1,400\nAbabaka baalinyisizza ssente z'ebyobulimi okuva ku buwumbi 892 ze byafuna omwaka oguwedde okutuuka ku buwumbi 1 400. Kyokka abantu abamu bagamba zikyali ntono kuba ebyobulimi kwe kuyimiridde ebyenfuna bya Bannayuganda abasinga.\nMinisitule ya Gavumenti z'ebitundu yafunye obuwumbi 1,262 . Ebyobulambuzi byaweereddwa obuwumbi 157, ebyobusuubuzi n'amakolero obuwumbi 171. Minisitule y'ebyettaka yaweereddwa obuwumbi 193, ebyamazzi n'obutonde bw'ensi obuwumbi 1,042.\nMinisitule y'ebyatekinologiya n'okulung'amya eggwanga bye byasinze okufuna ssente entono nga ziwera obuwumbi 123.\nAmos Lugoloobi (Ntenjeru North) mu lipooti ya bajeti gye yayanjulidde palamenti yalaze nti emisoso gy'okukola bizinensi gikyali waggulu olw'ebbeeyi y'amasannyalaze, emisolo, amagoba g'okwewola byonna ebiri waggulu.\nSsente z'okwongeza emisaala gy'abasomesa tezaateekeddwa mu bajeti y'omwaka ogujja, wakati ng'abasomesa bawera nga bwe bagenda okussa wansi ebikola.\nLIPOOTI Y'ABABAKA BATONO\nMu kiseera kye kimu ababaka abatuula ku kakiiko ka bajeti abatakkiriziganyizza na lipooti eyakoleddwa ababaka abangi baayanjudde lipooti eyaabwe.\nOmubaka Muhammad Muwanga Kivumbi (Butambala) ye yayanjudde lipooti eno ng'eriko emikono gy'ababaka basatu okuli; Kivumbi, Cecilia Ogwal (mukazi/Dokolo) ne Joy Atim Ongom (mukazi/Lira) ne balaga obweraliikirivu olw'engeri Gavumenti gy'esussizza okwewola ssente. Baasembye eddwaaliro ly'e Mulago liweebwe obuwumbi busatu n'ekitundu zeeyambisibwe okutumbula embeera y'ekifo kya Kazolite awatuukira abalwadde abali mu mbeera embi.\nBaasembye obuwumbi obuwera 109,206 ziteekebwe mu nsawo y'okukulaakulanya abavubuka eya Youth Livelihood Programmwe kisobole okuyamba okumalawo ebbula ly'emirimu.\nBaawabudde ku nkola ya Gavumenti ey'okwagala okulinnyisa emisaala gy'abakozi abamu ne bagamba kiraga okusosola. Bwe waba tewali ssente zimala kisaanidde okusooka okulindako okutuusa ng'ezongeza bonna zifunise.\nBaawabudde nti ssente eziba tezikozeseddwa ku nkomerero y'omwaka ne ziddayo mu ggwanika lya Gavumenti, zeetaaga okuteekako akakiiko akazibuulirizaako.\nbajeti ya 2019/2020\nObusajja bwange buntiisa


Bukedde Online - NRM eggaddewo okugaba ffoomu z'okwesimbawo\nTanga Odoi ng’ayogera eri bannamawulire ku Lwokubiri.\nAKAKIIKO k'ebyokulonda mu NRM kalagidde buli ayagala obubaka bwa Palamenti n'obwassentebe bwa disitulikiti okusooka okuwaayo empapula eziraga we yakeberebwa Corona. Dr. Tanga Odoi akulira akakiiko k'ebyokulonda ye yabirangiridde bwe yabadde akomekkereza okuggyayo empapula okwakomekkerezeddwa eggulo.\nAbantu 2,054 be baggyeeyo empapula ku bifo byombi okwetooloola eggwanga lyonna. Yagambye nti ekyokulagira abeesimbyewo okusooka okwekebeza kikoleddwa ng'omu ku kaweefube w'okwongera okutangira obulwadde bwa Corona okusaasaana.\nEbbaluwa olina kugiraga ng'ozzaayo empapula. Abaggyeeyo empapula bajja kuzizzaayo okutandika nga August 10, 2020 era nga bajja kuziddizzaayo mu mitendera nga bagoberera ebitundu gye bava. Okuva nga August 10-11, abava mu disitulikiti z'Obugwanjuba be bagenda okukomyawo empapula. Abava mu bukiikakkono bw'eggwanga bakomyewo okuva nga August 12-13. Amasekkati ne Kampala bajja kuzzaayo empapula nga August 14-15.\nNga August 16-17 abava mu bitundu by'obuvanjuba lwe bajja okukomyawo olwo abalala bonna abanaaba bafikkidde bakolweko nga August 18-19, 2020. Abanaaba bakomyawo empapula bakubiriziddwa obutatambuza basembi ababiri okusobola okwewala omujjuzo. Balina kutambula na densite zaabwe zokka. Okutandika leero ku Lwokubiri nga August 4-6 , 2020 abaagala obwammeeya n'obwakkansala ku mitendera egy'enjawulo, empapula bagenda kuziggya ku bitebe bya NRM ebya disitulikiti


Bukedde Online - Minisita Nankindu Kavuma ayogedde ku kitongole ekikuba ebigezo bya Buganda\nMinisita Nankindu Kavuma ayogedde ku kitongole ekikuba ebigezo bya Buganda\nAbakyala abasiraamu mukkirize abaami bammw...\nMinisita ng'akwasibwa ebigezo ebitegekebwa Buganda examination Council\nMINISITA Omubeezi ow'ebyenjigiriza e Mmengo, Dr. Prosperous Nankindu Kavuma agambye nti ebigezo ebitegekebwa ekitongole ky'Obwakabaka ekya Buganda Examination Council si bya Buganda yokka wabula n'amasomero agava wabweru wa Buganda gasobola okubyeyambisa okugezesa abayizi baago.\nBino yabyogeredde ku mukolo abagenda okugolola ebigezo ebyategekebwa ekitongole kino kwe bakwasiriddwa ebigezo ogwabadde ku Lubiri High School- Lower Campus mu Lubiri e Mmengo ku Lwokusatu.\n"Musaanye okugolora ebigezo bino ebya 'Mock' mu budde ate mwolese obwenkanya kubanga omulimu guno gwe mukola gwa muwendo mu kutumbula eby'enjigiriza mu ggwanga." Siraj Zaake nga ye mukwanaganya omukulu ow'emirimu gya BECO.\nYategezezza nti abasomesa 92 bebayunguddwa okugolola ebigezo bino okuva ku 64 abaakola omwaka oguwedde nga kino kizzeewo oluvannyuma lwokwongerako ebigezo bya S6.\nZaake yakubirizza abagolozi bano okukola omulimu guno gusobole okuweebwawo eri Minisita nga September 30,2016.\nYe Immaculate Nampijja ng'ono ye Mukulu w'essomero Lubiri HS yategeezezza nti okweyongera kw'abayizi wamu n'abagolozi kiraga nti ebigezo ebyakamala emyaka mwenda nga bigezesa aba P7,S4 ne S6 kati, nga bwe byongedde okuganja mu by'enjigiriza\nKamyufu w'amasannyalaze awangudde eggaali\nEbirungo ebiremezza ennyimba za Philly Lutaaya ku ntikko mwaka ku mwaka\nBushrat ayagala kusikira Moze Radio


Omuti Ogw’Obulamu. The Original Sin. BNL Ministries - lug20\nOmuti Ogw’Obulamu. Ezzadde ly'omukazi.\n"... Alina okutu awulire Omwoyo ky’Agamba ekkanisa. Awangula Ndimuwa okulya ku muti ogw’obulamu oguli wakati mu lusuku lwa Katonda."\nKino kye ekirabo ky’omu maaso eri abo bonna abawanguzi ab’omu mirembe gyonna. Okukoowoola okusembayo okujja mu lutalo nga kuwedde, ng’eby’okulwanyisa byaffe biteekeddwa wansi, otwo tuliwummulira mu lusuku lwa Katonda era omugabo gwaffe gulibeera Omuti Ogw’Obulamu, emirembe gyonna.\n“Omuti Ogw’Obulamu.’’ Eyo si njogera nnungi? Gwogerwako emirundi esatu mu Kitabo ky’Olubereberye era emirundi esatu mu Kitabo ky’Okubikkulirwa. Mu bifo byonna omukaaga muti gwe gumu era gulagira ddala ekintu kye kimu.\nNaye Omuti ogw’Obulamu kye ki? Kale, okusookera ddala tulina okumanya omuti gulaga ki. Mu Kubal. 24:6, nga Balamu bwe yayogera ku Isiraeri, yagamba nti, “ng’emiti egy’omugavu Mukama gye Yasimba.” Emiti mu Byawandiikibwa byonna giraga bantu, nga mu Zabbuli esooka. N’olwekyo Omuti Ogw’Obulamu guteekwa kuba Omuntu w’Obulamu, era Oyo ye Yesu. Kati mu lusuku Adeni mwalimu emiti ebiri nga giyimiridde wakati mu lwo. Ogumu gwali muti Ogw’Obulamu, omulala gwali Omuti ogw’Okumanya Obulungi n’Obubi. Omuntu yali wa kuba mulamu lwa Muti Ogw’Obulamu; naye yali tateekwa kukwata ku muti guli omulala nga bw’akikola yali wa kufa.\nNaye omuntu yalya ku muti guli omulala, era bwe yakikola, okufa kwamuyingira nga kuyita mu kibi kye, era n’ayawukanyizibwa ku Katonda. Kati Omuti ogwo eyo mu Adeni, Omuti ogwo ogwali ensibuko y’obulamu, Yali Yesu. Mu Yokaana, essuula ey’omukaaga okutuuka ku y’omunaana, Yesu Yeeraga bulambalamba nga ye nsibuko y’obulamu obutaggwaawo. Yeeyita Emmere eva mu ggulu. Yayogera ku kugaba obulamu Bwe nti era omuntu bw’amulyako talifa. Yalangirira nti Yamanya Ibulayimu, era nti nga Ibulayimu tannabaawo, Ye YALIWO. Yalanga nti Ye Yennyini Yali wa kubawa amazzi amalamu nti nga omuntu bw’aganywa teyali wa kulumwa nnyonta nate, naye yali wa kuba n’obulamu obutaggwaawo. Yeeraga nga NDI OW’EKITALO. Ye y’EMMERE Ey’Obulamu, Luzzi Olw’Obulamu, Oyo Ataggwaawo, OMUTI OGW’OBULAMU. Yaliyo eyo mu Adeni wakati mu lusuku era nga bw’Alibeera wakati mu lusuku Iwa Katonda.\nAbamu balowooza nti emiti egyo ebiri wakati mu lusuku gyali miti buti emirala ebiri okufaanana nga emiti emirala ku egyo Katonda gye Yali Ataddeyo. Naye abayizi abeegendereza bamanyi nti kino si bwe kiri. Yokaana Omubatiza bwe yayogerera waggulu nti embazzi etteekeddwa ku bikolo by’emiti gyonna, yali tayogera ku miti buti egirabika, wabula yali ayogera ku bintu byamwoyo. Kati mu I Yokaana 5:11 kyawandiikibwa nti, “Era OKUTEGEEZA kwe kuno nti Katonda Yatuwa obulamu obutaggwaawo, era obulamu obwo buli mu Mwana We. “Yesu Yagamba mu Yokaana 5:40 nti “Era temwagala kujja gye Ndi okubeera n’obulamu.” N’olwekyo obuwandiike, Ekigambo kya Katonda, kyogerera ddala lwatu era awatali kubuusabuusa nti OBUILAMU, OBULAMU OBUTAGGWAAWO buli mu Mwana.\nSi mu kifo kirala kyonna. I Yokaana 5:12, ‘Alina Omwana alina OBULAMU atalina Mwana wa Katonda TALINA Bulamu.’’ Kati obuwandiike okuva lwe butayinza kukyuka, tebuyinza kutoolwako oba kugattibwako, olwo obuwandiike buli nti OBULAMU BULI MU MWANA ... Kino okuva bwe kiri bwe kityo, OMUTI OGULI MU LUSUKU GULINA KUBA YESU.\nKale. Oba nga Omuti Ogw’Obulamu muntu, n’Omuti Ogw’Okumanya Obulungi n’Obubi NAGWO muntu. Teguyinza kuba kintu kirala. Kale Omutuukirivu Oyo n’Omwonoonyi Oyo baalinaanagana eyo wakati mu Lusuku lwa Adeni. Ezek. 28:13a “Wali (setaani) mu Adeni, olusuku lwa Katonda”\nWano we ;tufunira okubikkulirwa okutuufu ‘okw’ezzadde ly’Omusota’. Wano kino ddala kye kyaliwo mu Lusuku Adeni. Ekigambo kyogera nti Kaawa yasendebwasendebwa omusota. Ddala omusota gwamulimbalimba. Mu Lub. 3:1 kigamba nti, “N’omusota gwali mukalabakalaba okusinga ensolo zonna ez’omu nsiko, ze Yakola Mukama Katonda.’’ Ekisolo kino kyali kifaanana nnyo omuntu (so nga kyali nsolo yennyini) ekyali kisobola okukubaganya ebirowoozo era nga kyogera. Kyali kitonde ekyatambulanga nga kyesimbye era nga kiri awo wakati w’ezzike n’omuntu, naye nga okusinga kifaanana nnyo omuntu. Kyali kyekuusa nnyo ku muntu nga ensigo yaakyo esobola, era yeetabula n’eyomukazi era n’emufunyisa olubuto. Kino bwe kyabeerawo, Katonda n’Akolimira omusota. N’Akyusa na buli ggumba eryali mu mubiri gwagwo okutuusa bwe gwewalulira ku lubuto nga kati bwe tugumanyi. Ssaayansi ne bw’agezaako atya, tayinza kuzuula Katonda kye Yajjawo omusota ogwo gulyoke gutambuze olubuto. Katonda ekyo Yakiraba. Omuntu yye mukenkufu, kuba alaba entabagana y’omuntu n’ensolo era bw’atyo kwe kukakasaawo endowooza nti omuntu yajja mpolampola ng’ava mu kwebbulula kwa nsolo. Tewali kwebbulula kwonna kwaliwo. Naye omuntu n’ensolo beetabula (baatabagana). Ekyo kye kimu ku byama bya Katonda ekibadde ekikweke, naye wano, kibikkuliddwa. Kyaliwo mabega eri wakati mu lusuku Adeni Kaawa bwe yava ku bulamu n’akkiriza Okufa.\nLaba Katonda kye Yabagamba mu lusuku. Lub. 3:15, “Nange obulabe Nnaabuteekanga wakati wo n’omukazi, era wakati w’ezzadde lyo n’ezzadde ly’omukazi lirikubetenta omutwe, naawe oliribetenta ekisinziiro.’’ Oba tukkiriza Ekigambo nga bwe kigamba nti omukazi yalina ezzadde, mazima ddala n’omusota nagwo guteekwa okuba nga gwalina ezzadde. Bwe kiba nti ezzadde ly’omukazi yali mwana mulenzi ataali muntu buntu, n’ezzadde ly’omusota nalyo, liteekwa okubeera mu ngeri y’emu nti nalyo lya mwana wa bulenzi azaalibwa nga awatali kweyambisa ngeri ya musajja eyatondebwa nga muntu wa mubiri. Tewali muyizi atamanyi nti ezzadde ly’omukazi yali Kristo Eyajja nga Ayita mu nkola ya Katonda, etaalimu kwegatta kwa mukazi na musajja. Kimanyiddwa bulungi nti okubetenta Setaani omutwe okwasuubizibwa, bwali bunnabbi nga bukwata ku ebyo Kristo bye Yali Agenda okutuukiriza mu lutalo Lwe ne Setaani ku musaalaba. Eyo ku musaalaba, Kristo Yali wa kubetenta omutwe gwa Setaani nga eno Setaani bw’abetenta ekisinziiro kya Mukama.\nAkatundu kano mu Byawandiikibwa ke katubikkulira mu bulambalamba engeri ezzadde ly’omusota gye lyasigibwa mu nsi, era nga bwe tulina ebiwandiiko byennyini mu Lukka 1:26-35, wano batutegeereza ddala ezzadde oba ensigo y’omukazi bwe yayolekebwa mu mubiri awatali kuyita mu butonde bwa muntu. “Awo mu mwezi ogw’omukaaga malayika Gabulyeri n’atumibwa Katonda mu kibuga eky’e Ggaliraaya erinnya lyakyo Nazaaleesi, eri omuwala atamanyi musajja eyali ayogerezebwa omusajja erinnya lye Yusufu ow’omu nnyumba ya Daudi: n’erinnya ly’omuwala Malyamu. Awo n’ayingira omumwe, n’agamba nti mirembe ggwe aweereddwa ennyo ekisa, Mukama Ali naawe. Waweebwa omukisa mu bakazi bonna. Naye ye ne yeeraliikirira ekigambo ekyo, n’alowooza okulamusa okwo bwe kuli. Awo malayika n’agamba nti Totya Malyamu; kubanga olabye ekisa eri Katonda Era laba oliba olubuto, olizaala Omwana ow’obulenzi, olimutuuma Erinnya Lye YESU. Oyo Aliba mukulu, Aliyitibwa Mwana w’Oyo Ali Waggulu Ennyo. Era Mukama Katonda Alimuwa entebe ya Daudi jjajjaawe. Era Anaafuganga ennyumba ya Yakobo emirembe n’emirembe so obwakabaka bwe tebuliggwaawo. Awo Malyamu n’agamba Malayika nti kiriba kitya ekyo, kubanga simanyi musajja. Ne malayika n’addamu n’amugamba nti Omwoyo Omutukuvu Alikujjira n’amaanyi g’Oyo Ali Waggulu Ennyo galikusiikiriza; era ekyo ekirizaalibwa kye kiriva kiyitibwa ekitukuvu, Omwana wa Katonda.’’ Nga ezzadde ly’omukazi bwe lyali Katonda nga Yeezaalira ddala mu mubiri gw’omuntu, bwe kityo n’ezzadde ly’omusota ye ngeri yennyini Setaani gye yalaba nga ayinza okukozesa okuyingira mu lubu lw’abantu. Kyali tekisoboka Setaani (kubanga ye mwoyo bwoyo OGWATONDEBWA) okwezaalira mu bantu nga Katonda bwe Yakola. Ebiri mu Lubereberye bitutegeeza engeri gye yaddira ezzadde lye n’alireeta oba mu ngeri endala n’aliyingiza mu lubu lw’abantu. Jjukira nti Setaani ayitibwa ‘omusota’. Kati ezzadde lye lye yasiga mu lubu lw’abantu lye twogerako.\nAdamu nga tannatabagana na Kaawa, omusota gwali gumaze okutabagana naye. Era oyo eyazaalibwa gwo, yali Kayini. Kanyini yali (yazaalibwa) w’Oyo “Omubi”. 1 Yokaana 3:12. Omwoyo Omutukuvu mu Yokaana Teyayinza mu kifo n’ekimu okuyita Adamu “Omubi” (kubanga bw’aba nga ye kitaawe wa Kayini, ekyo kye yaalibadde) ate mu kifo ekirala n’Ayita Adamu “Omwana wa Katonda” ekyo kye yali okusinziira ku butonde. Lukka 3:38. Kayini empisa ze zeeyolekera ddala ng’eza kitaawe, oyo aleeta okufa era omutemu. Engeri gye yanyoomoola Katonda ng’asisinkaniddwa Oyo Omuyinza wa Byonna mu Lubereberye 4:5,9,13,14, emwolekera ddala ng’omuntu ataalina mpisa za buntu, era ng’alabikira ddala nti yayitirira kw’ebyo byonna bye twali tusomyeko mu Byawandiikibwa, ebikwata ku ngeri setaani gye yaddangamu nga Katonda Amubuuza akana n’akataano. Naye Kayini ne ky’awaddeyo, Teyamukkiriza. Kayini n’asunguwala amaaso ge ne goonooneka. Mukama n’Agamba Kayini nti aluwa Abiri muganda wo? N’ayogera nti simanyi: nze mukuumi wa muganda wange? Kayini n’agamba Mukama nti Okubonerezebwa kwange tekuyinzika kugumiikirizibwa. Laba ongobye leero mu maaso g’ensi; era mu maaso Go mwe nneekwekanga; era nnaabanga momboze era omutambuze mu nsi; awo olulituuka buli alindaba, alinzita.’’\nWeekenneenye engeri yennyini okutegeeza kwa Katonda bwe kuttottola okuzaalibwa kwa Kayini, ne Abiri ne Seezi. Lub. 4:1, “Adamu n’amanya Kaawa mukazi we; n’abeera olubuto, n’azaala Kayini, n’ayogera nti mpeereddwa omusajja okuva eri Mukama. Era n’azaala muganda we Abiri.’’ Lub. 4:25, “Adamu n’amanya mukaze we; n’azaala omwana ow’obulenzi n’amutuuma erinnya lye Seezi...’’ Waliwo abaana ab’obulenzi BASATU abaazaalibwa okuva mu kwegatta Adamu kwe yakola emirundi EBIRI. Bayibuli okuva lw’eri Ekigambo kya Katonda eky’amazima ekituukiridde, eno si nsobi wabula kutegeeza okulina ekigendererwa eky’okutumulisa. Okuva abaana ab’obulenzi ABASATU bwe baazaalibwa nga bayita mu kwegatta okw’emirundi EBIRI Adamu gye yakola, okimanya awatali KWEBUUZA nti omu ku BASATU teyali mwana wa Adamu. Katonda kino Yakitwoleka mu ngeri eno yennyini ng’Alina eky’okutulaga. Amazima gali nti Kaawa yalina olubuto olwalimu abaana ab’obulenzi BABIRI (balongo) nga buli omu ku bo, yateekebwamu ku mulundi gwa NJAWULO. Yali lubuto lwa balongo nga naye okufuna olubuto olwavaamu Kayini kwe kwali kusoose okwo okwavaamu Abiri.\nOmulembe gw’Ekkanisa ya Efeso.\nDownload (English)... Serpent Seed. - William Branham.\nThe Acts of the Prophet.\nKubanga kino kye kigambo kye mwawulira okuva ku lubereberye ffe okwagalananga\nsi nga Kayini bwe yali ow'omubi n'atta muganda we. Era yamuttira ki? kubanga ebikolwa bye byali bibi n'ebya muganda we bituukirivu.\n1 Yokaana 3:10-12\n(Enjigiriza ya Banikolayiti.)


Buganda Tegenda Kwekutula Ku Uganda. – Uganda Today\nChris KatoJuly 31, 2021\nSsabasajja Kabaka wa Buganda Ronald Edward Muwenda Mutebi ow’okubiri yasinzidde kumukolo ogwokujaguza amattikiraage agomulundi ogwa 28 mu Lubiri lwe e Nkoni mu Buddu nayasanguza nti Buganda tebangako era terina nteekateeka yonna kwekutula ku Uganda.\nMailo Land N’enteekateeka Ya Gavumenti Eyogeza Abantu Obwaama\nSsabajja eyabadde ayogeza obuvumu n’eddoboozi eryomwanguka, yanyonyodde nti “Buganda yetaba mu mitendera egyenjawulo okusokera ddala nga Uganda entondebwaawo ate era neyeetaba mu nteekateeka ezokuzaawo obwakabaka bwa Buganda obwaali bugiddwaawo obufuzzi bwa Milton Opeto Obote.\nSsabasajja yayongeddeko nti abantu abategeragana ne Buganda balekere awo okutwaala ensonga za Buganda nga ezolusaago.\nSsabasajja yalambise nti ensonga za Buganda ezaali zirina okugonjoolwa mwaalimu.\nSsabasajja Kabaka empologoma ya Buganda nga annekedde mumajolobera gaayambazibwa nga attikkirwa\nBino Ssabasajja yategezezza nti byebimanyiddwa nga ebyaffe. Ssabasajja yasabye gavumenti eyongere ensako ku ba nnassayansi era n’abebaza okukola obutaweera okulwanyisa ekirwadde ki lumiima mawuggwe.\nSsabasajja wano weyakangulidde ku ddoboozi neyewuunya nti kati giri emyaaka 28 nga ensonga zino ezimu omuli n’eyettaka lya mailo tezigonjoolwanga. Kabaka yasiimye era nasaba basajjabe obutakoowa kusaba bekikwaatako okugonjoola ensonga za Buganda mu mirembe.\nKabaka yasoomozzezza abo bonna abalaliira nti mailo land ezingamya enkulakulana okukitegeera nti Buganda olwokuba nti eri mu massekati ga Uganda erina enkizo kubitundu ebirala abali mu gavumenti eyawakati byebalina okutunuulira mungeri eyenjawulo.\nYalabudde bekikwaatako balekere awo okutunuulira ensonga ze ttaka nga bettanira ttaka lya Buganda yokka era wano weyewunyirizza nti “lwaaki bwebaba bateekateeka amateeka kuby’ettaka, ettaka ly’ebitindu ebirala mu Uganda tebabitunuulira nakwegwaanyiza nga bwekiri ku lya Buganda?”. Kabaka yategezezza abantube nti buli ayagala okujjawo ettaka lya Mailo, oyo aba alwanyisa Buganda.\nBishop Tamale Katumba.\nYe, Bishop Tamale Katumba owa Church of Uganda West Buganda diocese teyayakunnye ku bigambo bya Ssabasajja ku bya mailo land.Yasabye wabeewo enteseganya kubekikwaatako naddala wano mu Buganda nga ne Kannisa ne eklezia mwobitwalidde kubanga nabo balina ettaka ku mailo land. Yasabidde Ssabasajja Kabaka obuwangaazi era nakkatiriza omulimu obwakabaka nga buyita mu Ssekabaka Muteesa owoluberyeberye gwebwakola okuleeta ekitangaala n’okusomesa abantu ba Buganda n’oluvanyuma Uganda eyawamu.\nKatikkiro Charles Peter Mayega.\nMukwogera kwe Katikkiro yayise mu ngeri mailo land gyeyatondebwaawo okuva mu 1900 nokutuuka okkola etteeka ku yo mu 1928. Etteeka lino lyaali lirambika bulungi enkolagana ya nanyinni ttaka n’owekibanja. Yalambuludde nti Kyannaku nti mu 1975, Amin yagyawo etteeka lino, olwo emivuyo ku ttaka lya Mailo wegyaava. Mu 1995, constitution ya Uganda eyakolebwa yali erambise bulungi ensonga ze ttaka, naye ate bweyakolebwaamu enongosereza mu 1998, ettaka lya mailo lyateekeebwaako obuwayiiro obutaali bulungi. Wano weyasabidde eGgwanga liddeyo litambulize enteekateeka ku ttaka lya Mailo nga ligendera ku tteeka erya 1928.\nBuli mwoogezi eyawereddwa omukisa okwogera, yabadde yekoona kunsonga yeemu eye ttaka nga banyonyola nti ettaka lyerikola buli Ggwanga, olulimi n’obuwangwa bwabantu abasangibwa mukitundu ekimu. Eno yensonga lwaaki Ssabasajja Kabaka ekittikkiro Kya Buganda ayitibwa Ssabataka.


Bukedde Online - Eyawambibwa ku myaka 6 mu 1983 amazeeko abooluganda emirembe\nEyawambibwa ku myaka 6 mu 1983 amazeeko abooluganda emirembe\nMbabazi asabye ab'omukago gwa TDA ku by'okulonda\n'Munnyambe eriiso linzita'\nDr. Viateur Rutaganda, ow’e Nansana buli lw’atambula n’alaba omukazi omweru ng’amaguka. Abeera alowooza nti, yandibeera mwannyina eyawambibwa mu lutalo nga wa myaka mukaaga era nga kati kitutte emyaka 32.\nBuli kiro awawamuka ng’alaba azzeemu okulaba ku mwannyina, ate nga n’emisana atambula alaba ekifaananyi kye mu birowoozo kyatasobola kwozaamu. Ebirowoozo bimugamba nti wadde tamuwuliza naye akyali mulamu era luliba olwo ne baddamu okusisinkana.\nOlutalo lw’okunoonya mwannyina, lumutuusizza ku omu ku bajaasi abaamuwamba naye n’ateebwa mu ngeri etategeerekeka.\n“Twali tubeera ku kyalo Kikolombo e Kyankwanzi ne bazadde baffe abagenzi okuli, Laurent Segatarama ne Immaculate Mukabandora.\nOlutalo mu 1980 bwe lwannyinnyittira ne tusenga mu nkambi y’amagye e Nakaseke. Gavumenti ya Obote yatuggyayo ne batutwala mu nkambi e Kiboga.\nMwannyinaze Scola Ssanyu yasigala mu nkambi ye Nakaseke nga tusenguka. Tuba tulinnya loole okusenguka mu 1983, abasirikale okwali Lt. John Matege ne St. Fred Masete ne bakwata Ssanyu ne bamusigaza. Taata yagezaako okukaayana kyokka ne bamulabula kuba yalina n’omukisa okuba nga yali akyali mulamu. Olutalo lugenda okuggwa nga tuli Lyantonde.\nBazadde bange baagezaako okunoonya buli wamu ne babulwa, okutuusa lwe baafa. Ebirowooza n’ebirooto byatandika okunzijira buli kaseera nga bihhamba okunoonya mwannyinaze gye yabulira.\nNaddayo e Nakaseke awaali enkambi. Nasanga abataka bakyaliyo. Bankakasa nti Ssanyu yasigala ne L.t Matege ne Fred Masete.\nBannyamba nnyo okumbuulira gye nsobola okufunamu abasajja bano. Natandika omuyiggo era bantegeeza nti, Lt. Matege yali akyali mu magye, ate Masete ye yddayo ewaabwe e Mbale. Nazuula nga Matege yafa, kyokka ye Masete mulamu eng’akolera mu ddwaliro erimu e Mbale. Nafuna essimu ye ne mmubuuza ku by’omuwala Ssanyu yatandikirawo okuntiisatiisa.\nNagenda ku poliisi n’akwatibwa era n’atwalibwa e Kyankwanzi n’aggulwako omusango gw’okubuza omuntu ku fayiro nnamba CRB79/2015.\nMasete yasooka kwegaana oluvannyuma n’akkiriza nti, yakolerako mu bitundu by’e Nakaseke ne Kyankwanzi kyokka naye eby’okuwamba Ssanyu tabimanyi.\nYateebwa nga August 21, ku kakalu ka kkooti, okuva mu kkooti Enkulu e Kiboga nga sitegeezeddwa. Nkakasa nga Masete alina ky’amanyi, ku kubula kwa Ssanyu era mu kiseera kino ndi mu kutya nti, Ssanyu bw’aba omulamu ayinza okumulondoola n’amutta okubuza obujulizi.\nMu kunoonyereza nafunye ekifaananyi ky’omugenzi Matege ng’ali n‘omuwala ne mbuuza abooluganda lwa Matege ku bifa ku muwala ono nga tebamumanyi.\nSsanyu mu kiseera kino alina okuba ng’aweza emyaka 38, era ng’ayinza okuba mu bitundu bya Buganda, Busoga oba Bugisu. Bw’aba yafa, waakiri nkitegeere mmanye ne we yaziikibwa muggyeyo muziike ku kiggya kyaffe mu kitiibwa.\nAlina ky’amanyi ku Ssanyu ayinza okugenda ku poliisi oba okukuba ku nnamba za Bukedde ezibeera ku mawulire oba ku 0755187373. Munnyambe, sikyalina mirembe.\nEyawambibwa ku myaka 6 mu 1983 abazeeko abooluganda emirembe\nOno akola ki mu ngoye z'abakazi?\nAkuuma ka kafuuwemu katuuyanyizza omugagga\nAba NRM e Bukomansimbi batabukidde mu lukiiko


Bukedde Online - Wasajja ajjukiza Gavumenti ssente Mmengo z'ebanja\nWasajja ajjukiza Gavumenti ssente Mmengo z'ebanja\nOmwami w’eggombolola y’e Ngogwe, Livingstone Kisekka (ali mu kyambalo okuli engabo) ng’alaga Omulangira Wasajja (mu ssuuti wakati)amakula ge baaleetedde Kabaka.\nOMULANGIRA David Kintu Wasajja agambye nti Obwakabaka bwa Buganda bwennyamivu olwa gavumenti okuba nti ekyagaanye okubusasula ensimbi zaabwo ezigibanjibwa eziri mu buwumbi n'obuwumbi kyokka ng'ate abantu abalala wamu n'ebitongole ebirala ebigibanja ensimbi zifunika mangu ne basasulwa.\nYayongedde n'ategeeza nti ezimu ku nsimbi ezisukka obuwumbi 200 ezibanjibwa gavumenti zaalagirwa kkooti zisasulwe okuli ettaka ly'e Kigo nga wano ebanjibwawo obuwumbi buna n'ekitundu, okuli essengejjero lya kazambi mu Lubigi nga wano kkooti yalagira Obwakabaka buweebwe obuwumbi 12!\n"Tusaba bannaffe bafune omwoyo ogusasula nga bwe baafunye omwoyo ogwo ne basasula Dodoviko Mwanje (Ez'ekkanisa y'e Ndeeba), Medard Kiconco (ez'ettaka ly'e\nLusanja) n'abalala ng'ate abo ensonga zaabwe zaaluvannyuma nnyo ku nsimbi Obwakabaka ze buzze bubanja," Wasajja bwe yagambye.\nBino yabyogeredde mu Lubiri e Mmengo ng'asisinkanye abatuuze okuva mu ggombolola y'e Ngogwe- Kyaggwe ku Lwokuna nga March 4, 2021 ku mukolo gw'okutongoza okuleeta Amakula ga Kabaka 2021 ne bamubuuza ku nsonga z'ettaka n'agamba nti kyandibadde kirungi ensimbi ezibanjibwa ne ziteekebwa mu mbalirira y'eggwanga eri mu kuteekebwateekebwa era zisasulwe.\nKu Mmande nga March 1, 2021, ekibinja ky'e Mmengo ekyakulembeddwa Omumyuka asooka owa Katikkiro wa Buganda, Polof. Twaha Kaawaase, omuwanika Robert Waggwa Nsibirwa, Omulangira Wasajja, Minisita w'obuwangwa David Kyewalabye Male, akulira Buganda Land Board Simon Kaboggoza n'ekibinja okwali Denis Bugaya ne Bashi Kizito kyasisinkanye Sipiika wa Palamenti Rebecca Kadaga okumwanjulira ensonga y'ebbanja lino.\nOmwami w'eggombolola y'e Ngogwe, Livingstone Kisekka yasabye Wasajja okutegeeza Buganda Land Board okugenda okupunta ettaka ly'Obwakabaka kubanga lingi lisengeddwaako ng'eddala waliwo abeesomye okulitunda.\nMu kwanukula, Omulangira Wasajja yategeezezza ng'Obwakabaka bwe bukyalina ebyapa bingi bye bubanja gavumenti eyawakati nga kizibuwala okulondoola ettaka eryo lyonna era n'asinziira wano n'asaba gavumenti ekomyewo ebyapa byonna eri Obwakabaka.\n"Tusuubira nti bw'eneekomyawo ebyapa bino kyakuyamba okukendeeza ne ku nkaayana eziri ku ttaka olw'obutamanya bwannannyinni butuufu. Mwe ab'e Kyaggwe mujjukira ettaka ly'e Ggolomolo okwali kuweereddwa Minisita omubeezi ow'amazzi mu ggwanga, Ronald Kibuule naye ng'ebiwandiiko ebituufu biraga nti lya Bwakabaka,"\nWasajja bwe yategeezezza.\nBuli mwaka ebitongole bino ebiri mu bizimbe by'Obwakabaka bizze bigerekerwa ssente ez'okusasula obupangisa naye ebbanga liweze ddene ng'Obwakabaka bugamba\ntebufuna nsimbi zino!\nKisekka yasabye Mmengo okulaba ng'eteekawo enteekateeka y'okutaliza ebifo by'obuwangwa byonna ebiri mu kitundu kino nga mudda byakukolanga eky'obulambuzi.\nOmuwanika w'Enkuluze, John Kitenda yeebazizza abaaleese amakula ga Kabaka era n'ategeeza ng'enkola eno Kabaka mwayita okulabirira abantu abali mu mbiri ate n'okudduukirira abali mu bwetaavu n'agamba nti yeetaaga okunyweza.\nAbalala abaaleese amakula kuliko aba Maganjo Grain Millers, Kampala City Abattoirs (Lufuula y'oku luguudo lwa Old Portbell) n'aba Kiddawalime Bakery. Aba Crown Nkula Cultural Troupe ne The Gabriel Ministries be baasanyusizza abantu.\nSsegirinya wansuubiza okunfuula nnamba bbiri ng'ofuuse honarebo- Goolixy\nBiden akubidde Putin owa Russia essimu enkambwe\nEyakola ebigezo ng'apooca n'obuvune abiyise n'asambira waggulu\nKalizimatiki ekyali ku mulamwa?


Bukedde Online - Kyagulanyi agumizza abawagizi be\nBoodabooda etomedde ow'emyaka 10 abadde at...\nROBERT Kyagulanyi (Bobi Wine) agambye nti obujulizi bwonna obwetaagisa babulina okugenda mu kkooti okuwakanya obuwanguzi bwa Pulezidenti Museveni mu kalulu akaakaggwa.\nBenjamin Katana (ku kkono), Anthony Wameri , Kalule Fredrick Robert wamu ne George Musisi nga beegeyaamu oluvannyuma lwa poliisi okubalemesa okutuuka ewa Kyagulanyi.\nBya BENJAMIN SSEBAGGALA ROBERT Kyagulanyi (Bobi Wine) agambye nti obujulizi bwonna obwetaagisa babulina okugenda mu kkooti okuwakanya obuwanguzi bwa Pulezidenti Museveni mu kalulu akaakaggwa.\nWabula abantu bangi ababadde bawakanya eky'okugenda mu kkooti nga bagamba nti bw'otunuulira abalamuzi ba kkooti ensukkulumu tebasobola kulamula musango mu bwenkanya ne bawa ensala ewa NUP obuwanguzi.\nNewankubadde embeera eri bwetyo, Kyagulanyi yagambye nti, abakulembeze ba NUP ne bannamateeka b'ekibiina bakyalina bye beekenneenya basobole okusalawo eky'enkomeredde era bagenda kuvaayo bakyanjulire Bannayuganda mu bbanga ttono erijja.\nBino Kyagulanyi yabyogedde asinziira mu maka ge e Magere mu Wakiso ng'ayita ku mikutu gya yintaneeti omulundi ogwasoose okuva okulonda lwe kwaliwo wiiki ewedde nga January 14 kyokka Kyagulanyi agumizza abawagizi be gavumenti n'eggyako yintaneeti n'emikutu gya Social media ate naye ne bamukuumira awaka.\nOkulonda okwawedde, Ssentebe w'akakiiko k'ebyokulonda Omulamuzi Simon Byabakama yalangiridde Yoweri Museveni Tibuhaburwa Kaguta nti awangudde n'obululu 5,851, 037 (ebitundu 58.64 ku 100) ate Kyagulanyi yafunye obululu 3,475,298 (ebitundu 34.83 ku 100).\nWano Kyagulanyi we yasinzidde okuddamu okuwakanya ebyava mu kulonda n'ategeeza nti obujulizi abulina era bulaga bulungi nti ye yawangula kyokka obuwanguzi bwe bwakyusibwa. Yazzeemu okutegeeza nti yagenda mu kulonda ng'amanyi bulungi abantu b'akolagana nabo kyokka waakugenda mu maaso n'okulwanirira okufuna obwenkanya.\nYajulizza ebigambo bya Pulezidenti Museveni bye yakozesa ng'ayogera ku kalulu ka 1980, Obote ne Paula Muwanga bwe baakabba ne beerangirira ne yeewuunya nti ebintu bye bimu ebifaananako bwe bityo Bannayuganda bye baayiseemu mu kalulu akawedde.\nYagambye nti ebigambo bino yabisimbulizza mu kitabo Pulezidenti Museveni bye yawandiika mu kitabo kye ‘Mission to Freedom'. Kyokka yennyamidde n'ategeeza nti abawagizi be abazze bakwatibwa kati basoba mu 3,000 era n'okutuusa ku Lwokutaano baabadde tebamanyi gye bali.\nOkwogera bino yasoose kusoma lukalala lw'amannya g'abamu ku bantu be be bazze bakwata okuli n'abantu be baakwatira e Kalangala. Yagambye nti be baakwata kuliko Williams Nyanzi mutabani wa mukulu we Fred Nyanzi (Chairman Nyanzi), Keny Kyalimpa yagambye nti ono emyaka 18 yagiwezezza ng'ali mu kkomera era ne David Lule Bwanika (Selector Davie) ono muliraanwa we e Magere baamukwata ebula ennaku bbiri okugenda mu kulonda n'okutuusa kati tebamanyi gy'ali.\nFDC etiisizza okukolawo akatiisa ku ttemu ly'okuwamba abawala erikudde ejjembe


Bukedde Online - She cranes ekakasizza okwetaba mu world cup\nShe cranes ekakasizza okwetaba mu world cup\nVilla ne Vipers ziyigga buwanguzi\nSHE CRANES ekakasizza okwetaba mu mpaka z’ekikopo ky’ensi yonna abakungu bwe baweerezza amannya g’abazannyi 20 nga erimu ku mateeka bwe gabeetagisa.\nOmuwendo gw’abazannyi gukendeezeddwa okuva ku 30 abasooka okuyitibwa okutandika okutendekebwa okutuuka ku 20 era amannya ga bano ne gaweerezebwa mu kibiina ekifuga omuzannyo gw’okubaka okwongera okukakasa nti Uganda egenda kwetaba mu World Cup egenda okubeera mu kibuga Sydney ekya Australia wakati wa 7 ne 16 August\nBano bagenda kutandika okutendekebwa okwa kaasameeme era mwe mujja okulondebwa abazannyi 12 abagenda okutwalibwa mu World Cup egenda okwetabwamu amawanga 16 . Uganda eri mu kibinja D ne Fiji, Wales ne Zambia.\nAmannya g'abazannyi 20 agawerezeddwa kuliko; Peace Proscovia (kapiteeni), Lukia Meeme, Stella Oyella, Hadijja Nakabuye, Florence Amono, Irene Eyaru, Racheal Nanyonga, Jessica Achan, Halima Nakacwa,Carol Alupo, Suzan Atino, Suzan Mukala, Elizabeth Atonet, Enid Abalo, Betty Namukasa, Lilian Ajio, Florence Nanyonga, Martha Soigi, Alice Nanteza ne Caroline Badaru.\nMu ngeri yemu kampuni ya Asiatic Sports Limited edduukiridde She Cranes’ n’emijoozi egy’okukozesa mu ttu eribalirirwamu obukadde 50 mu nsimbi za Uganda.\nShe Cranes basoose kuweebwa mijoozi gwa kutendekerwamu ate ebirala okuli emijoozi n’engato bigenda kubaweebwa nga bagenda okwetaba mu mpaka za Diamond Challenge ezigenda okubeera e South Africa wakati wa 16 ne 21 June e South Africa, baweebwe ebirala nga bagenda okwetaba mu mpaka za Africa Cup y’okubaka egenda okubeera e Namibia wakati 28 June ne 3 July e Namibia n’ebyokukozesa mu mpaka za World Cup ezigenda okubeera e Sydney mu Australia.\nUchandi yasiimye aba Asiatic Sports okubadduukirira nategeeza nti kino kya kubayambako okusittula obwagazi mu bazannyi ne ttiimu yonna okutwaliza awamu kubanga eby’etaagisa bikyali bingi sso ng’obudde bubagwako.\nNkole ntya abawala abankwana?\nShe Cranes etuswaza okusabiriza obuyambi - Gavt\n'Atayagala kutendekebwa waakugobwa - Mutendesi


Bukedde Online - Omuyizi eyabuze e Bwebajja asattizza abazadde n’abasomesa\nOmuyizi eyabuze e Bwebajja asattizza abazadde n’abasomesa\nPoliisi ebaze amateeka amakakali ku bavuzi...\nEbipya bizuuse ku musajja agambibwa okugulira...\nAdded 30th March 2018\nNGA Bannayuganda bali mu kutya olw’abantu abawambibwa n’okuttibwa, ate waliwo omuyizi abuze mu ngeri etetegeerekeka.\nMargaret Nakato Katasi 19, omuyizi ku Trinity Senior Academy e Bwebajja yabuzeewo n’aleka abazadde n’abasomesa nga bali mu kutya.\nTaata wa Nakato, Edward Ssewannyana omusuubuzi w’e Bwebajja ku luguudo lw’e Ntebe, asazeewo kuddukira ku Poliisi emuyambe okumunoonyezaako muwala we, awezezza wiiki nnamba nga talabikako.\nENGERI GYE YABULAMU\nSsewannyana yategeezezza nti; Ennaku z’omwezi nga March 21, 2018, muwala wange banne bantegeeza nti yayambala n’abaako gy’alaga kyokka ekyatwewuunyisa, twamulinda okudda nga talabikako.\nTwagezaako okumukubira essimu okuzuula gy’ali ng’evuga naye nga tagikwata ne twongera okweraliikirira. Enkeera nagenda ku Poliisi e Bwebajja ne nkola lipooti era fayiro n’egguliwawo ku nnamba; SD 03/23/03/2018.\nPoliisi ekoze kyonna ekisoboka okuzuula muwala wange naye nga buteerere. Nkyewuunya muwala wange gy’ali kuba sijjukira kumuvuma oba okumukubako, nakubidde ne nnyina essimu ne mubuuza oba y’ali naye n’antegeeza nti si kituufu.\nNdi mu kutya kuba ebiri mu ggwanga eby’okuwamba n’okutta abantu nabyo bisusse,” Bwatyo Ssewannyana bwe yannyonnyodde.\nSsewannyana ayongerako nti waliwo abantu Poliisi b’etandise okulinnya akagere nga bateeberezebwa okubaako kye bamanyi ku kubula kwe.\nKigambibwa nti bambega ba Poliisi baliko nnamba z’essimu ze bagoberera nga ziteeberezebwa okubeera nga bannyinizo, be baaluka olukwe lw’okubula kwe.\nAb’essomero lya Trinity Senior Academy, Nakato gy’abadde asomera siniya eyoomukaaga, nabo bayingidde mu muyiggo gwa Nakato, oluvannyuma lwa famire okubasaba okubayamba okuzuula yonna gy’ali.\nEnsonda mu bambega ba Poliisi ziraga nti omuwala ono okuva lwe yabula abadde akyusakyusa ebifo mw’abeera.\nAbadde abeera mu bifo okuli; Lubaga, Lweza, Kajjansi, Seguku, Kigo n’awalala. Famire egamba nti baakubye ku ssimu ye n’eyitamu naye nga tagikwata ate olwazzeemu okumukubira essimu nga teriiko.\nFamire egamba nti tewali y’avuddeyo kubasaba ssente oba okubategeeza nti amanyi muwala waabwe gy’ali nti naye beeraliikiridde olw’ensonga nti tewali kucankalana kwonna kwaliwo kuyinza kuba nga kwamuleetera okubula.\nSsewannyana yayawukana ne mukazi we Beatrice Namiiro, mu mwaka gwa 2001, n’amulekera abaana okuli n’abalongo era y’abakuzizza.\nPoliisi egamba nti waliwo nnamba z’essimu ezaakubira Nakato olunaku lwe yabula era nga zigenda kubayamba nnyo okuzuula omuwala ono.\nWe twagendedde mu kyapa nga bambega ba Poliisi bakyasamba nsiko mu bitundu eby’ejawulo ku luguudo lw’e Ntebe nga bagamba nti, emirongooti gyabwe gibalaga nti bannyini masimu agaasemba okwogera ne Nakato gye babeera.\nKinajjukirwa nti famire y’omuwala Susan Magara nabo baasooka kubulwako muwala waabwe kyokka oluvannyuma kyazuulibwa nti yali awambiddwa abantu abaabasaba akawumbi ka ssente.\nMagara oluvannyuma yattibwa mu ntiisa omulambo gwe ne guzuulibwa nga gusuuliddwa e Kitiko- Birongo okumpi n’oluguudo lwa Entebbe Express way.\nTaata alumirizza maama okutta muwala we\nOwa S6 eyabadde abuze azuuse n’attottola\nSsemaka bamuwaddeko obujulizi ku mukazi we eyatugiddwa


PLE afulumye, ebyabayizi 2,220 bikwatiddwa | Dembe FM 90.4\nPLE afulumye, ebyabayizi 2,220 bikwatiddwa\nBya Damalie Mukhaye\nEkitongole kyebigezo mu gwanga, Uganda national examination board bategezezza nga bwewabaddewo enjawulo ngabayizi bekyomusanvu abomwaka 2020, bakoze bulungi ko bwogerageranya ku bomwaka ogwayita, waddenga basanga okusomozebwa okwamaanyi olwa ssenyiga omukambwe.\nBwabadde afulumya ebyava mu bigezo bya PLE, omukolo ogwategekeddwa mu maka gobwa pulezidenti Entebbe Ssabawandiisi wa UNEB Daniel Odongo, agambye nti ku bayizi emitwalo 73 mu 4,788 abatuula, abayizi emitwalo 65 mu 9,910 bayise era bakweyongerayo nemisomo gyabwe.\nAbayizi emitwalo 8 mu 1,864 baayitidde mu ddaala erisooka, emitwalo 33 mu 4,711 mu daala eryokubiri, abayizi emitwalo 14 mu 6,142 mu daala eryokusattu atenga emitwalo 9 mu 7,193 bebayitidde mu daala eryokuna.\nKakati abayizi emitwalo 7 mu 4,875 bebagudde nenkoona nenywa.\nMungeri yeemu, ekitongole kyebigezo kikutte ebigezo byabayizi 2,220 bikyanonyerezebwako.\nAbasomero agasinga ebigezo ebikwatiddw gaamu kitundu kya Rwenzori mu disitulikiti ye Bundibugyo ne Kasese.\nOdong awadde obweyamu nti abayizi, ebigezo byabwe ebikwatiddwa, bakuweebwa obwenkanya balamulwe bulungi okunonyereza bwekunaaba kuwedde.\nAgambye nti abebyokwerinda baliko abatambuza ebigezo bebakwata mu disitulikiti ye Nakasongola nemu ttunduttundu lye Masaka nga basomodde ebogezo.


Obubondo bw’ababaka ba parliament butuula bufoofofo ku kifo kya sipiika – CBS FM\nAbadde sipiika wa parliament ya Uganda Jacob Oulanyah\nObubondo bw’ababaka ba parliament ya Uganda butuula bufoofo, okusalawo abantu bebanaasimbawo okuvuganya ku kifo kya sipiika wa parliament addako.\nAbabaka babiri okuva ku ludda oluwabula government mu Parliament okuli owa Kira municipality Ibrahim Ssemujju Nganda munnaFDC, n’omubaka wa Bugiri municipality Asuman Basaalirwa owa JEEMA, beesowoddeyo okuvuganya ku kifo kya sipiika, okudda mu bigere bya Jacob Oulanya eyafiira mu America.\nBagamba nti balinze oludda oluvuganya government lubawandeko eddusu.\nAsuman Basalirwa agambye nti wabula singa anaaba siyalondeddwa, wakuwagira yenna oludda oluvuganya gwerunalondako.\nOlukiiko lwaba minister ku ludda oluvuganya gavument enkya yaleero lutudde ,songa olunaku olwenkya akabondo kababaka ba NUP bakutuula, olwo kulwokuna lwa wiiki eno ,ababaka booludda oluvuganya gavument batuule basalewo ku muntu gwebanaasimbawo ku kifo kya sipiika oba n’omumyuka\nSsemujju Ibrahim mu kulonda kwa sipiika okwayita mu 2021, yeesimbaawo ku bwa sipiika naafunayo obululu 15 bwokka,wadde oludda oluvuganya government lulina ababaka 109, songa FDC erina ababaka 32 .\nWabula Ssemujju agambye nti kwolwo yesimbawo kubanga tewaali waludda luvuganya yali yesowoddeyo kwesimbawo, naye ku mulundi guno kakitegedde nti Asuman Basaalirwa yesimbyewo mwetegefu okumuwagira era yagenda okukulemberamu kakuyege we.\nSsemateeka weggwanga ennyingo 82 akatundu 4 ,ekugira omulimu gwonna okukolebwa mu palament ng’ekifo Kya sipiika tekinajjuzibwa\nOlwaleero ababaka bannakibiina Kya Nrm abeeyagaliza ekifo Kyobwa sipiika lwebagyayo nokuzaayo empapula eri akakiiko kekibiina kino ekya Nrm\nMu ngeri y’emu, Amyuka sipiika Anita Among owa NRM mu kiseera kino yeyakaggyayo empapula ku kitebe ky’ekibiina kyabwe ku Kyadondo road, okuvuganya ku kifo kya sipiika.\nAnita y’abadde akubiriza parliament ng’awezezza entuula 70 bukyanga alondebwa ng’omumyuka, olwa mukama we abadde omukosefukosefu okuva lweyalondebwa nga 24 may,2021.\nAnita Among mu kuggyayo empapula ku wofiisi za NRM okwesimbawo ku kifo kya sipiika, atumye muyambi we.\nAmuweererezaako ebbaluwa eraze nti abadde mukosefukosefu.\nJacob Oboth Oboth minister omubeezi ow’ebyokwerinda era omubaka wa West Budama Central naye ekifo kino akyagala, era yeesowoddeyo dda.\nOlunaku lw’enkya olw’okusatu akakiiko akokuntikko aka NRM lwekagenda okutuula okwogera ku nsonga z’okulonda sipiika, ate ku lw’okuna akabondo k’ababaka ba NRM katuule ku nsonga yeemu nga kakubirizibwa ssentebe w’ekibiina era omukulembeze w’eggwanga Yoweri Kaguta Museven Tibuhaburwa.\nAkabondo k’ababaka abava mu bukiika kkono bw’eggwanga batuula leero, okwogera ku nsonga z’okujjuza ekifo kino.Wabula bano olunaku olweggulo baalabudde nti ekifo engeri gyekyabaddemu munaabwe Jacob Oulanyah ava mu Acholi baagala era omusikawe ave mu bukiika kkono bw’eggwanga.\nKalaani wa parliament Adolf Mwesigye avunaanyizibwa ku by’emirimu, ,mu kiwandiiko ekitongole kyaweereza ababaka bonna agambye nti olutuula lwokulonda sipiika addako lwakutandika ku saawa nnya ezokumakya nga 25 march, 2022, mu kisaawe kyameefuga e Kololo.